text:
Oras a panagin-inut ti lawag
T oras a panagin-inut ti lawag (iti Ingles ket Daylight saving time wenno naipangyababaan iti DST) ket isu ti panagsanay iti panangiyuna kadagiti pagorasan iti las-ud dagiti nalawag a bulan tapno ti rabii ket addaan ti ad-adu a lawag ken addaan ti basbassit kadagiti bigat. Kadawyan a dagiti pagurasan ket mabaliwan a maipayuna iti maysa nga oras iti asideg ti primabera ken maisublinto met laeng iti otonio.
Ti moderno a kapanunotan ti oras a panagin-inut ti lawag ket immuna a naisingasing idi 1895 babaen ni George Vernon Hudson ken immuna daytoy a naikeddeng babaen idiay Alemania ken ti Austria-Hungaria ken nairugi daytoy idi 30 Abril 1916. Manipud idin adu kadagiti pagilian a nagus-usar kadagiti nadumaduma a panawen. Kaaduan iti Estados Unidos ket agus-usarda ti DST idi tawtawen ti 1950 ken iti tawtawen ti 1960, ket ti panag-usar ti DST ket naipaadu kalpasan ti didigra ti enerhia idi tawtawen ti 1970 ken manipud idin ket adun a naus-usar idiay Amianan nga Amerika ken Europa.
Ti panagsanay daytoy ket adu kadagiti dumaydayaw ken nagdildillaw. Ti panaginayon ti lawag kadagiti rabii ket mangited ti pagimbagan kadagiti aglaklako, ay-ayam, ken dagiti dadduma pay a tignay a makatulong iti lawag ti init kalpasan kadagiti oras ti panagtrabtrabaho, ngem daytoy ket mabalin met a gapuanan kadagiti parikut para kadagiti panagpalpaliwa iti rabii ken dagiti dadduma a trabaho a mainaig iti init. Urayno ti nasapa a gandat ti DST ket ti mangpabassit ti rabii a panagusar ti silaw a bumbilia (dati a kangrunaan nga agus-usar ti elektrisidad), ti panagusar ti moderno a panagpapudot ken panagpalamis ket adu ti paggiddiatanna, ken ti panagsukimat a maipanggep no kasano a ti DST ket maka-apektar ti panagusar ti enerhia ket limitado ken maisuppiatan.
Dagiti nota[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Oras a panagin-inut ti lawag iti Wikimedia Commons


c: text/html

text:
Daytoy ti imballaag ni Dept. of the Interior and Local Government (DILG) Secretary Ismael Sueno tapno maisardengen ti pannakauy-uyaw dagiti empleado ti gobierno gapu iti mapalpaliiw a dida panangipingpinget iti panagtrabahoda.
Iti babaen ti Omnibus Rules Implementing Book V of Executive Order No. 292, kinuna ni Sueno nga amin nga opisial ken empleado dagiti amin a departamento ken ahensia, nasken nga agtrabahoda iti di nakurkurang ngem walo nga oras iti inaldaw iti uneg ti lima nga aldaw iti makalawas, saan a mairaman ditoy ti oras a panangaldawda.
Innayon ni Sueno a maipaay ti disciplinary action kadagiti opisial ken empleado a masansan a maladladaw ken di mangipapaay iti kompleto nga oras ti panagtrabaho uray pay mano laeng a minuto iti tunggal aldaw, iti mamin-10 a daras iti makabulan iti dua nga agsaganad a bulan.
Ti masansan a saan nga autorisado a panaglangan wenno naipakadawyan a di iseserrek iti trabaho, kinaladaw a sumrek iti trabaho, ken saan a panagtrabaho iti lugar a pagtrabahuan bayat ti regular nga oras ti panagtrabaho ket maibilang a nadagsen a pakabasolan a maipaayan iti dusa a pannakasuspende iti innem a bulan agingga iti makatawen para iti umuna a panagbasol ken pannakaikkat iti trabaho para iti maikadua a panagbasol.
(Naipablaak iti Bannawag, Marso 13, 2017 a bilang.)

robotstxt: allowed

filter: keep


text:
Les Baux-de-Provence
Ti Les Baux-de-Provence ket maysa a komuna iti Bouches-du-Rhône a departamento idiay akin-abagatan a Pransia, ti probinsia ti Provence. Daytoy ket addaan iti nakakaskasdaaw a puesto idiay kabanbantayan ti Alpilles, a naisanglad idiay ngato ti kabatbatuan a nabalangatan kadagiti nadadael a tidda dagiti kastilio a maimatmatangan dagiti tanap iti abagatan. Ti naganna ket mangtudtudo ti lugar — idiay Probensal, a baou ket maysa a kabatbatuan a kawwet. Ti nagan ti purok ket naala manipud ti aluminio nga oro ti Bauxite nga immuna a naduktalan idiay idi 1821 babaen ti heologo a ni Pierre Berthier.
Populasion[urnosen | urnosen ti taudan]
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Les Baux-de-Provence iti Wikimedia Commons


text:
UTC+11:00
Ti UTC+11:00 ket panagilasin para iti timbengan ti oras manipud ti UTC iti +11. Daytoy nga oras ket inus-usar idiay:
Dagiti linaon
Kas pagalagadan nga oras (amin a paset ti tawen)[urnosen | urnosen ti taudan]
Amianan nga Asia[urnosen | urnosen ti taudan]
- Rusia - Oras ti Vladivostok
- Primorsky Krai (mairaman ti Vladivostok)
- Isla ti Sakhalin
- Khabarovsk Krai
- Republika ti Sakha (sentral a paset)
Oceania[urnosen | urnosen ti taudan]
- Pederado nga Es-estado ti Mikronesia
- Is-isla ti Solomon
- Vanuatu
- Baro a Caledonia
Kas oras a panagin-inut ti lawag (kalgaw ti Akin-abagatan a Hemisperio)[urnosen | urnosen ti taudan]
Oceania[urnosen | urnosen ti taudan]
- Australia - Akindaya nga Oras ti Aldaw (AEDT)
- Kapitolio a Teritorio ti Australia
- Baro nga Abagatan a Gales (malaksid ti Broken Hill; ngem mairaman ti Isla ti Apo Howe, a daytoy ket UTC+10:30 iti panaglalam-ek)
- Tasmania
- Victoria


text:
Candon City. Kas panakipaset iti Ikkis Ti Candon fiesta, maisayangkat ti umuna a literary exhibit dagiti mannurat a taga-Candon ken daydi Pelagio Alcantara idiay Candon Library and Trade Center, Candon City.
Daytoy ti naammuan kenni Mr. Edilberto Angco, agdama a presidente ti Gunglo Dagiti Mannurat nga Ilocano- Ilocos Sur Chapter.
Daytoy ket proyekto ti Sir Pelagio Alcantara Development Foundation ken ti GUMIL-Ilocos Sur.
Ti agmalmalem nga eksibit ket pakabuyaan kadagiti sarita, daniw, salay dagiti mannurat iti Ilocos Sur ken Candon a pakairamananda Reynaldo Doque, Danilo Antalan, Virgilio Naungayan, Jaime Raras, Jerry Malamion, Gener Pastores, Rolando Gamoso, Stephen ken Constante Balanza ken ddduma.
Mairamanto pay ditoy dagiti sinurat daydi Leandro Ablang iti Santa Lucia, Ilocos Sur.
“Laglagipenyo a maminsan laeng iti unos iti panagbiagyo a maaddaankayo iti kastoy a naisangsangayan a gundawya.” Kinuna ni Angco iti panangawisna kadagiti umili.


text: 39 Iti maikasiam a tawen ni Zedekias nga ari ti Juda, iti maikasangapulo a bulan,+ ni Nabucodorosor nga ari ti Babilonia ken ti intero a puersa militarna dimtengda iti Jerusalem ket rinugianda a lakuben dayta.+2 Iti maikasangapulo ket maysa a tawen ni Zedekias, iti maikapat a bulan, iti maikasiam nga aldaw ti bulan, naserrek ti siudad.+3 Ket amin dagiti prinsipe ti ari ti Babilonia simrekda ket nagtugawda iti Makintengnga a Ruangan,+ awan sabali, da Nergal-sarezer, Samgar-nebo, Sarsekim, Rabsaris, Nergal-sarezer a Rabmag ken amin dagiti dadduma pay a prinsipe ti ari ti Babilonia.4 Ita naaramid nga apaman a nakita ida ni Zedekias nga ari ti Juda ken dagiti amin a lallaki ti gubat, nangrugida nga agtaray+ ken rummuar iti rabii manipud iti siudad a dimmalanda iti minuyongan ti ari,+ iti ruangan iti baet ti dua a pader; ket nagtultuloyda a rimmuar a dumalan iti Araba.+5 Ket kinamat ida ti maysa a puersa militar dagiti Caldeo,+ ket nakamakamda ni Zedekias iti desierto a tantanap ti Jerico.+ Kalpasanna innalada ket inyegda ken Nabucodorosor nga ari ti Babilonia idiay Ribla+ iti daga ti Hamat+ tapno makaisawang kenkuana kadagiti hudisial a pangngeddeng.+6 Ket ti ari ti Babilonia ginudasna+ ti annak ni Zedekias idiay Ribla iti imatangna,+ ket amin dagiti natatan-ok ti Juda ginudas ti ari ti Babilonia.+7 Ket dagiti mata ni Zedekias binulsekna,+ a kalpasan dayta pinarautanna kadagiti gambang a grilios, tapno ipanna idiay Babilonia.8 Ket ti balay ti ari ken ti balbalay dagiti umili pinuoran dagiti Caldeo iti apuy,+ ket dagiti pader ti Jerusalem rinugpoda.+9 Ket ti dadduma pay kadagiti umili a nabati iti siudad, ken dagiti manangpanaw a kimmappon kenkuana, ken ti dadduma pay kadagiti umili a nabati indestiero ni Nabuzaradan+ a panguluen ti para-guardia+ idiay Babilonia.+10 Ket ti sumagmamano kadagiti umili, dagidiay nanumo nga awanan a pulos, pinagtalinaed ni Nabuzaradan a panguluen ti para-guardia iti daga ti Juda;+ ket inikkanna ida kadagiti kaubasan ken kadagiti inkapilitan a panagserbi iti dayta nga aldaw.+11 Kanayonanna pay, ni Nabucodorosor nga ari ti Babilonia nangted iti bilin maipapan ken Jeremias babaen ken ni Nabuzaradan a panguluen ti para-guardia, a kunkunana:12 “Isu alaem ket pagtalinaedem a sikikita kenkuana dagiti bukodmo a mata, ket dika pulos agaramid kenkuana iti aniaman a dakes.+ No di ket kas iti sawenna kenka, kasta ti aramidem kenkuana.”+13 Iti kasta nagbaon da Nabuzaradan+ a panguluen ti para-guardia ken Nabusazban a Rabsaris, ken ni Nergal-sarezer a Rabmag ken amin dagiti kangrunaan a lallaki ti ari ti Babilonia;14 nagbaonda a mismo ket impaalada ni Jeremias manipud iti Paraangan ti Guardia+ ket inyawatda ken Gedalias+ nga anak ni Ahicam+ nga anak ni Safan,+ tapno isu iyegda iti balayna, tapno agnaed koma iti tengnga dagiti umili.15 Ket ti sao ni Jehova dimteng ken Jeremias bayat a sipupupok idi idiay Paraangan ti Guardia,+ a kunkunana:16 “Mapanka, ket masapul a kunaem ken Ebed-melec+ nga Etiope, ‘Daytoy ti kinuna ni Jehova ti buybuyot, ti Dios ti Israel: “Adtoy papudnuek ti sasaok iti daytoy a siudad maipaay iti didigra ket saan a maipaay iti pagimbagan,+ ket sigurado a mapasamakdanto iti sanguanam iti dayta nga aldaw.”’+17 “‘Ket ispalenkanto iti dayta nga aldaw,’+ kuna ni Jehova, ‘ket saankanto a mayawat iti ima dagiti lallaki a kaamakmo.’+18 “Ta di bumurong nga ipaayankanto iti itatalaw, ket iti kampilan saankanto a mapasag; ket sigurado a matagikuamto ti kararuam kas maysa a samsam,+ agsipud ta nagtalekka kaniak,’+ kuna ni Jehova.”


text:
TI PAGWANAWANAN Septiembre 2012 | Maseknan Aya ti Dios Kadagiti Babbai?
Sigun iti Biblia, ammuem no ania ti panangmatmat ti Dios kadagiti babbai ken ti panangtrato ni Jesus kadagiti babbai.
TOPIKO ITI AKKUB
Dagiti Problema ti Babbai
Iti intero a lubong, ti kinaranggas ken diskriminasion ti mangparparigat kadagiti babbai iti intero a panagbiagda. Apay?
TOPIKO ITI AKKUB
Talaga Kadi a Maseknan ti Dios Kadagiti Babbai?
Panagkunam, tagtagibassiten kadi ti Biblia dagiti babbai? Ammuem no ania a talaga ti panangmatmat ti Dios kadagiti babbai.
TOPIKO ITI AKKUB
Panagraem ken Dignidad iti Panangaywan ti Dios
Ania ti masursurotayo iti pannakilangen ken panangtrato ni Jesus kadagiti babbai?
PAKASARITAAN TI BIAG
Ammok Itan ti Dios a Pagdaydayawak
Ammuem no kasano a nasarakan ti maysa a pastora ti Pentecostal ti kinapudno a birbirokenna—ti kinapudno ti Biblia.
AGSURSUROKA ITI SAO TI DIOS
Ania ti Mapasamak iti Aldaw ti Panangukom?
Adda nagduduma a pammati maipapan iti Aldaw ti Panangukom. Kabutbuteng kadi? Anianto ti mapasamak?
Kinamanangngaasi—Galad a Napateg iti Dios
Apay a manangngaasika koma iti amin a tattao? Ania ti panangmatmat ti Dios iti daytoy a galad?
UMADANIKA ITI DIOS
“Kasapulanto a Maammuan Dagiti Nasion a Siak ni Jehova”
Adu a tattao ti mangpabpabasol iti Dios gapu iti panagsagaba ken kinaawan hustisia ditoy lubong. Kasano a dalusan ti Dios ti naganna?
Ammoyo Kadi?
Kasano a Naipatulod Dagiti Surat Idi Tiempo ti Biblia? Kasano nga aggatang ken aglako idi dagiti Israelita?
SALUDSOD DAGITI AGBASBASA
Adda Kadi Babbai a Ministro Kadagiti Saksi ni Jehova?
No kasta, ania a paset ti Biblia ti sursurotenda? Ania ti ministerioda?
Panangasaba iti Kaabagatanan a Murdong ti Europa
Nagbalin a naragsak ti narigat a panaglayagmi nga agturong iti Gavdos, maysa nga isla iti abagatan ti Crete.
Naipakaammo ti Nagan ti Dios iti Lenguahe a Swahili
Ammuem no kasano a ti Jehova a nagan ti Dios ket mabasan iti Swahili a Biblia.
ISUROYO DAGITI ANNAKYO
Naisagmak ni Gehazi Gapu iti Kinaagumna
Innala ni Gehazi ti saanna a kukua. Ania ti masursurotayo iti daytoy?


text:
Primabera
Ti primabera wenno panagsusulbod ket maysa kadagiti uppat a konbensional a kalalainganna a tiempo, kalpasan ti panaglalam-ek ken sarunuen ti kalgaw. Adda met dagiti nadumaduma a teknikal a panangipalawag iti primabera, ngem ti lokal a panagusar iti termino ket agdumaduma segun ti lokal a klima, dagiti kultura ken dagiti ugali. No primabera idiay Akin-amianan a Hemisperio, idiay Akin-abagatan a Hemisperio ket otonio. Iti ekuinokso ti primabera, dagiti aldaw ket agarup dagitoy a 12 nga oras a ti kaatiddog ti aldaw ket umat-atiddog nga agprogprogreso ti tiempo. Ti primabera ken "panawen ti primabera" ket mangibagbaga iti tiempo, ken dagiti kapanunotan ti pannakaipasngay manen, panagpaubing, panagbapabro, resureksion ken panagtubo manen. Dagiti lugar ti subtropikal ken tropikal ket addaan kadagiti klima a nasaysayaat a maipalawag kadagiti termino dagiti sabali a tiempo, kasla iti namaga wenno nabasa, nepnep wenno bagio. Kadawyan a dagiti kultura ket addaan kadagiti naipalawag a nagnagan para kadagiti tiempo nga awan unay ti pannakaipada kadagiti termino a nagtaud manipud idiay Europa.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Primabera iti Wikimedia Commons


text:
Panaka-mapa dagiti Unicode a karakter
Ti Sangalubongan nga Agasmang ti Karakter (Ingles: Universal Character Set (UCS)) ket tagikua ti Unicode (Ilokano: Nagkaykaysa a kodigo) nga adda ti pakabaelanna nga agtapaya kadagiti nasurok a 1 a riwriw a karakter. Tungngal maysa UCS a karakter ket nai-mapa iti puntos a kodigo nga isu daytoy ket sibubukel a nagbaetan ti 0 ken 1,114,111 nga inus-usar nga itakderan na ti tungngal maysa a karakter iti kina-uneg a lohiko iti teksto a panagaramid ti software (1,114,112 = 220 + 216 weno 17 × 216, wenno naibatay iti 16 a numero 110000 a kodigo a pun-puntos).
Ti bersion ti Unicode a 5.2.0, 246,943 (22.2%) iti dagitoy a pupuntos ti kodigo ket naipatudonanen, a mairaman dagiti 107,361 (9.6%) a karakter nga addaan ti linaon, 137,468 (12.3%) ti nailasin para iti pribado a panag-usar, 2,048 para iti UTF-16 ken 66 ti nainaganan a saan a karakter, ken 867,169 (77.8%) ti nabati a saan a naipatudonan.


text:
SAN FERNANDO CITY– Inangay ti police regional office (PRO1) ditoy ti Water Survival and Rescue Operations Training idi Hulio 7.
Nagpartisipar iti tallo nga aldaw a training ti 20 a RPSB personnel, 4 a polis manipud iti La Union police provincial office ken 10 a sibilian a miembro ti barangay peacekeeping action teams.
Nagsanay dagitoy iti basic rescue strokes, rescue and survival techniques ken basic boat handling.
“Masapultayo ti agtitipkel a parupa, saan laeng a maikontra iti kriminalidad no di pay maikontra kadagiti didigra ken kalamidad,” kinuna ni Regional Director ti PRO1 Police Chief Supt. Orlando M. Mabutas.#


text:
Holokausto
Ti Holokausto (manipud iti Griego ὁλόkauσtoς holókaustos: hólos, "sibubukel" ken kaustós, "napuoran"),[1] a naamammoan pay a kas ti Shoah (Hebreo: השואה, HaShoah, "didigra"; Yidish: חורבן, Churben wenno Hurban,[2] manipud iti Hebreo para iti "panagdadael"), ket isu daytoy idi ti panagpatay tipuli kadagiti agaru nga innem a riwriw a Europeano a Hudio idi panawen ti Maikadua a Sangalubongan a Gubat, ti maysa a programa iti sistematiko a tinalgedan ti estado a panagpapatay babaen ti Nazi nga Alemania, nga indauloan babaen ni Adolf Hitler, kadagiti amin a nasakupan ti Nazi a teritorio.[3] Kadagiti siam a riwriw a Hudio a nagtaeng idiay Europa sakbay ti Holokausto, agarup a dua apagkatlo ti nakanibusan.[4] A naisangsangayan, dagiti sumurok a maysa a riwriw a Hudio nga ub-ubing ket pinatay iti Holokausto, a kas dagiti pay agarup a dua ariwriw a Hudio a babbai ken tallo a riwriw a Hudio a lallaki.[5][6]
Adda dagiti eskolar a namatmati a ti panakailawlawag ti Holokausto kent nasken a mairaman ti panagpaty ti puli dagiti Nazi kadagiti riwriw a tatao kadagiti sabsabali a grupo, a mairaman ti Romani, dagiti kumanigid, Sobiet a balud iti gubat, Polako ken dagiti Sobiet a paisano, dagiti bakla, dagiti tattao a nabaldado, Saksi ni Hehoba ken dagiti dadduma pay a politiko ken relihiosa a kinasuppiat, a rimsua nga awan ti giddiatan no dagitoy ket Aleman wenno saan nga Aleman nga etniko a taudan. Ti panagusar daytoy a panagipalpalawag, tti dagup a bilang dagiti biktima ti Holokausto ket nagbaetan ti 11 a riwriw ken 17 a riwriw a tattao.[7]
Ti panagdadames ken panagpatay ti puli ket naiyaddang a naaramid. Dagiti nadumaduma alinteg a mangikkat kadagiti Hudio manipud iti sibila kagimongan, most a naisangsangayan ti Linlinteg a Nuremberg, ket inaramid ti Nazi nga Aleaman sakbay ti rugi ti Maikadua a Sangalubongan a Gubat. Dagiti konsetrasion akampo ket naipatakder a dagiti naibalud ket naisuheto kadagiti obra a panagtagabu aginggana dagitoy ket natayda iti panakabannog wenno sakit. Kadagiti baro a lugar a pinarukma ti Alemania idiay dumaya a Europa, dagiti espesial a unit a tinawtawgan a ti Einsatzgruppen ket pimmatay kadagiti Hudio ken dagiti politiko a kasupiat kadagiti masa apanagpaltuog. Dagiti simmakop ket nagitunton kadagiti Hudio ken Romana maibalud kadagiti napunno ti tao a gueto sakbal a maipatulod dagitoy babaen ti tren kadagiti pagpatayana kampo , no dagitoy nga agbiagda kadagiti panagbanniaga, kaaduan kadagitoy ket pinatay kadagiti alingasaw a kamara.
Tunngal maysa a ima ti burokrasia ti Nazi nga Alemania ket nairaman kadagiti [[lohistiko] a nangiturong kadagiti pinakapatay ti puli, a nagpabalin ti Maikatlo a Reich ti tinawtawagan ti maysa a Holokausto nga eskolar iti "maysa a panagpatay ti puli nga estado".[8] Adda dagiti paggiddiatan ti kapanunotan no mano kadagita populasion ti Alemania ti nakaamo iti daytoy a pannakikumplot ti gobierno para iti Hudsio a populasion. Kaaduan kadagiti historiador ket nagitunton a dagiti sibil a populasion ket saanda nga ammo dagiti dakes a nararamid, a naipangpangruna dagiti panagipatayan a kampo, a dagitoy ket mabirukan iti ruar ti Alemania a nasakupan ti Nazi nga Europa. Ti historiador a ni Robert Gellately, ket nupay kasta, ket nangtunton a ti gobierno ket saana nagilimed iti daytoy a pannakikumplot babaen ti midia, ken dagiti paisano ket ammoda dagiti tunggal maysa nga aspeto malaksid para iti panagusar ti alingasaw a kamara.[9] Dagiti naisangsangayan a naipakasaritaan nga ebidensia ket mangitudo ti kapanunutan a ti kaaduan kadagiti biktima ti Holokausto, sakbay ti panakaitalawda kadagiti kampo, ket saanda nga ammo iti gasat nga agur-uray kaniada, wenno saanda a namatmati; naregtada a namatmati nga isuda ket maiyakar kadagiti sabali a pagnaedan.[10]
Etimolohia ken panagusar iti termino[urnosen | urnosen ti taudan]
Ti termino a holokausto ket manipud iti Griego a balikas a holókauston, timaysa a ayup a sakripisio a maidaton ti maysa a dios a ti sibubukel nga (holos) ayup ket kompleto a mapuoran (kaustos).[11] Pra kadagiti giasot a tawtawen, ti balikas a "holokausto" ket inus-usar di ti Ingles a mangitudo kadagiti nalatak a nadawel a panagpapatay, ngem manipud idi panawen ti 1960, ti termino ket nagbalin nga inusar baben dagiti eskolar ken nadayeg a mannurat a nailaslasin a panagpatay ti puli dagiti Hudio.[12] Ti menor a seria a pabuya a Holokaustot ket naipammadayawan ti panangyamammo ti daytoy a termino kadagiti sapasap a panangisao manipud idi 1978.[13]
Ti bibliko a balikas a Shoah (שואה) (naipaletra pay a Sho'ah ken Shoa), a kayatna a sawen ket "kalamidad", ket nagbalin a pagalagadan ti Hebreo a termino para iti Holokausto a naspsapa ngem idi panawen ti 1940, a naipangpangruna idiay Europa ken Israel.[14] Ti Shoah ket kakaykata babaen dagit adu a Hudio gapu kadagiti adu a rason, a mairaman ti makapagura a teolohiko a tabas ti balikas a "holokausto", nga itudoda ti Griegoa pagano nga ugali.[15]
Dagiti Nazi ket nagus-usar ti maysa a eupemistiko a panangisao, ti "Kinaudi a Papakailawlawagan ti Hudio a Saludsod" (Aleman: Endlösung der Judenfrage), ken ti panangisao a "Kinaudi a Papakailawlawagan" ket nawatiwat a naususar a kas termino para iti panagpatay ti puli kadaigit Hudio. Dagiti Nazi ket inus-usarda pay ti panagisao a "lebensunwertes Leben" (Biag a di napateg ti Biag) iti panangpadas a panagitag-ay dagiti panagpapatay.
Dagiti nagibasaran[urnosen | urnosen ti taudan]
- ^ Ti balikas ket nabirukan bassit iti [Klasiko] a Griego a literatura iti sapasap ti maysa a daton. Ti pangilasin ὁλόkauσtoς "holókaustos], "sibubukel a napuoran", nga adadu a kadawyan iti kapadpada a porma manipud iti ὁλόkautoς [holókautos], ket adda iti Griego a bersion iti Hebreo a Biblia nga inusar iti Lebitiko 6,21–22 iti sumaganad a kontesto: "[...] ti naiyurno a pisi iti idaton a bukel ket idatonmonto para iti nasam-it nga ayamuom iti Apo. / Ti padi [...] ket isunto ti mangidaton. Daytoy ket maysa nga alagaden para iti agnaayo iti Apo. Daytoy ket naskento a sibubukel a napuoran)."
- ^ "Holokausto," Encyclopaedia Britannica, 2009: "ti sistematiko a tinalgedan ti estado a panagpatay kadagiti innem a riwriw a Hudio a lallaki, babbai ken ub-ubbing, ken dagiti riwriw pay a dadduma babaen ti Nazi nga Alemania ken dagiti timmulong kaniana idi panawen ti Maikadua a Sangalubongan a Gubat. Dagiti Nazi ket tinawtawaganda daytoy a kas ti "ti kinaudi a papakailawlawagan iti Hudio a salusod ..."
- ^ Niewyk, Donald L. Ti Columbia a Pagsurotan ti Holokausto, Pagmalditan ti Unibersidad ti Columbia, 2000, p.45: "Ti Holokausto ket sapasap a naipalpalawagan a kas ti panagpapatay kadagiti ad-adu ngem 5,000,000 a Hudio babaen ti Nazi nga Alemania ken dagiti timmulong kaniada iti panawen ti Maikadua a Sangalubongan a Gubat. Dagiti Aleman ket tinawtawaganda daytoy a "ti kinaudi a pakailawlawagan iti Hudio a salusod".
- ^ "Brian Levin, Direktor, Sentro para iti Panagadal iti Gura Kinaagpatingnga, Estado nga Unibersidad ti California:". Huffingtonpost.com. Hulio 26, 2010. Naala idi 2010-07-31.
- ^ Sonja M. Hedgepeth; Rochelle G. Saidel (14 Disiembre 2010). Sekso a panagranggas kadagiti Husio a babbai idi panawen ti Holokausto. UPNE. p. 16. ISBN 978-1-58465-905-1. Naala idi 25 Enero 2012.
No dua a riwriw a Hudio a bababi tipinapatay idi panawen ti Holokausto, ti seksual a panagranggas ket maysa a lote ti bassit ngem naranggas ti lote dagiti adu.
- ^ Stephanie Fitzgerald (1 Enero 2011). Dagiti ubbing iti Holokausto. Capstone a Pagmalditan. p. 4. ISBN 978-0-7565-4390-7. Naala idi 25 Enero 2012.
Sumurok a maysa a riwriw a Hudio nga ub-ubbing ti pinapatay idi.
- ^ Ni Donald Niewyk ket nagipaltiing a ti kalawaan a panagipalpalawag, a mairaman dagiti Sobiet a natay a paisano, ket mangpataud daytoy iti dagup dagiti natay iti 17 a riwriw. Liblibro ti Google Dagiti karkulo ti dagup dagiti natay a saan a Hudio a biktima ket naindumaan babaen ti riniwriw, a gapu kadagiti nagbeddengan a nagbaetan ti panakatay babaen ti panakaidadanes ken panakatay babaen ti panagbisin ken dagiti dadduma pay a pamay-an iti kontesto iti dagup a gubat ket saan a nalawag. Iti kinadagupan, agarup a 5.7 a riwriw (78 porsiento) kadagiti 7.3 a riwriw a Hudio iti nasakupan a Europa ket nakanibusan (Gilbert, Martin. Atlas iti Holokausto 1988, pp. 242–244). Daytoy ket maisuppiat kadagiti lima aginggana ti 11 a riwriw (1.4 a porsiento aginggana ti 3.0 a porsiento) kadagiti 360 a riwriw a saan a Hudio iti tinurayan ti Aleman nga Europa. Small, Melvin kenJ. David Singer. Pagaliwaksiyan iti Panagarmas: Internasional ken sibil a Gubgubat 1816–1980 ken Berenbaum, Michael. Mosaiko dagiti Biktima: Dagiti Saan a Hudio a Naidadames ken Pinapatay babaen dagiti Nazi, New York: Unibersidad ti New York a Pagmalditan, 1990
- ^ Berenbaum, Michael. "Naskena Maammoan ti Lubong", Museo a Holokausto ti Estados Unidos, 2006, p. 103.
- ^ John Ezard (Pebrero 17, 2001). "Dagiti Alemana ket ammoda iti Holokausto a panagamak a maipanggep kadagiti pagipatayan a kampo". The Guardian. Londres.
- ^ See Leni Yahil, Ina Friedman, Haya Galai, Ti Holokaustot: ti gasat iti Europeano a Panahudio, 1932-1945, Unibersidad ti Oxford a Pagmalditan, 1991, p. 257; Donald L. Niewyk, Francis R. Nicosia, Ti Columbia Pagsurotan ti Holokausto, Unibersidad ti Columbia a Pagmalditan, 2000, p. 26; Gerald D. Feldman, Wolfgang Seibel, Dagiti luglugar iti Nazia Panagddadanes: Burokrasia, Negosia, ken ti Organisasion iti Holokausto, Liblibro ti Berghahn, 2006 p. 245.
- ^ Ti Siglo a Diksionario ken Siklopedia, tomo.4, p.2859
- ^ Niewyk, Donald L. (2000). Ti Columbia a Pagsurotan ti Holokausto. Pagmalditan ti Unibersidad ti Columbia. p. 45.
- ^ Ni Alan Steinweis ket nagited ti panagsukisok iti daytoy a penomena idiay Steinweis, Alan E. (2001). "Ti Holokausto ken Amerikano a Kultura: Ti Panagusig ti Kinaudi a Panakaeskolar". Dagiti Panagadal ti Holokausto ken Panagpatay ti puli. 15 (2): 296–310. doi:10.1093/hgs/15.2.296.
- ^ ""Ti Holokausto: Panagilawlawag ken Umuna Pannakitungtungan", Yad Vashem. Naala idi Hunio 8, 2005.
- ^ Para iti sinupiat a panakakita iti makunkuna a makapagura a tabas iti kayat a sawen iti balikas a "holokausto", kitaen ti Petrie, Jon. "Ti Sekular a lubong 'HOLOKAUSTO': Naeskolar a Mitolohia, Pakasaritaan, ken Maika Sangapulo ket Dua a Kayat a Sawen", Warnakan iti Panagsukisokk ti Panagpatay ti puli Tomo. 2, bilang. 1 (2000): 31–63. (Para iti web a bersion iti daytoy nga artokulo kitaen ti [1] )


text: 7 “Inton kamaudiananna iyegnaka ni Jehova a Diosmo iti daga a papanam tapno tagikuaem,+ ikkatennanto met iti sanguanam dagiti aduan umili a nasion,+ dagiti Heteo+ ken dagiti Girgaseo+ ken dagiti Amoreo+ ken dagiti Canaanita+ ken dagiti Perizeo+ ken dagiti Heveo+ ken dagiti Jebuseo,+ pito a nasion nga ad-adu ti umilina ken nabilbileg ngem sika.+2 Ket sigurado a baybay-anto ida kenka ni Jehova a Diosmo, ket parmekemto ida.+ Di bumurong nga ipaaymo ida iti pannakadadael.+ Dika makitulag kadakuada wenno uray ipakitaan ida iti aniaman a pabor.+3 Ket dika mangbukel iti pannakiasawa nga aliansa kadakuada. Ti anakmo a babai dika ited iti anakna a lalaki, ket ti anakna a babai dika alaen a maipaay iti anakmo a lalaki.+4 Ta pagbaw-ingennanto ti anakmo manipud isusurot kaniak, ket sigurado nga agserbidanto kadagiti sabali a didios;+ ket pudno a gumil-ayabto ti unget ni Jehova kadakayo, ket sigurado a talipuposennakanto a sidadaras.+5 “Iti sabali a bangir, daytoy ti rebbeng nga aramidenyo kadakuada: Dagiti altarda rugpuenyo,+ ket dagiti sagrado a munmonda rebbaenyo,+ ket dagiti sagrado a teddekda+ pukanenyo,+ ket dagiti kinitikitan a ladawanda puoranyo iti apuy.+6 Ta nasantuanka nga ili ken Jehova a Diosmo.+ Sika ti pinili ni Jehova a Diosmo nga agbalin nga ilina, maysa a naisangsangayan a sanikua, manipud iti amin nga ili nga adda iti rabaw ti daga.+7 “Saan a gapu ta dakayo ti kaaduan iti umili kadagiti amin nga ili nga impakitaannakayo ni Jehova iti panagayat iti kasta pinilinakayo,+ ta dakayo ti kababassitan kadagiti amin nga ili.+8 No di ket gapu iti panagayat kadakayo ni Jehova,+ ken gapu iti panangsalimetmetna iti sinapataan a sasao nga insapatana kadagidi ammayo,+ a ni Jehova inruarnakayo babaen ti napigsa nga ima,+ tapno masubbotnaka manipud balay dagiti adipen,+ manipud ima ni Faraon nga ari ti Egipto.9 Ket pagaammom unay a ni Jehova a Diosmo ti pudno a Dios,+ ti matalek a Dios,+ a mangsalsalimetmet iti tulag+ ken naayat a kinamanangngaasi no maipapan kadagidiay agayat kenkuana ken dagidiay mangsalimetmet iti bilbilinna agingga iti sangaribu a kaputotan,+10 ngem iparupana a supapakan daydiay manggurgura kenkuana babaen ti panangdadael kenkuana.+ Saanto a bumdeng iti daydiay manggurgura kenkuana; iparupananto a supapakan.11 Ket masapul a salimetmetam ti bilin ken dagiti alagaden ken dagiti hudisial a pangngeddeng nga ibilbilinko kenka ita nga aldaw babaen ti panangaramid kadakuada.+12 “Ket mapasamakto nga, agsipud ta agtultuloykayo nga umimdeng kadagitoy a hudisial a pangngeddeng ken salimetmetanyo ida ken itungpalyo ida,+ salimetmetanto kenka ni Jehova a Diosmo ti tulag+ ken ti naayat a kinamanangngaasi a maipapan iti dayta isu nagsapata kadagidi ammam.+13 Ket sigurado nga ayatennakanto ken bendisionannaka+ ken paaduennaka+ ken bendisionanna ti bunga ti tianmo+ ken ti bunga ti dagam,+ ti bukbukelmo ken ti baro nga arakmo ken ti lanam, ti urbon dagiti bakam ken ti annak ti arbanmo,+ iti daga nga insapatana kadagidi ammam nga ited kenka.+14 Agbalinkanto a kabebendituan kadagiti amin nga ili.+ Awanto kenka ti maysa a lalaki wenno maysa a babai nga awanan anak, wenno uray kadagiti naamo nga animalmo.+15 Ket sigurado nga ikkatento kenka ni Jehova ti tunggal sakit; ket no maipapan kadagiti amin a dakes a sagubanit ti Egipto a naammuam,+ saannanto nga ikabil ida kenka, ket pudno nga ikabilnanto ida kadagidiay amin a manggura kenka.16 Ket ibusemto amin dagiti ili nga iyawat kenka ni Jehova a Diosmo.+ Ti matam saanto a maasian kadakuada;+ ket dika agserbi iti didiosda,+ agsipud ta maysanto dayta a silo kenka.+17 “No kas pagarigan kunaem iti pusom, ‘Dagitoy a nasion aduanda unay iti umili maipaay kaniak. Kasanonto a kabaelak a pagtalawen ida?’+18 dika agbuteng kadakuada.+ Siguraduem a lagipen ti inaramid ni Jehova a Diosmo ken Faraon ken iti intero nga Egipto,+19 dagiti naindaklan a panangpaneknek a nakita dagita matam,+ ken dagiti pagilasinan ken dagiti milagro+ ken ti napigsa nga ima+ ken ti siuunnat a takiag+ a pinangiruar kenka ni Jehova a Diosmo.+ Kasta ti aramidento ni Jehova a Diosmo kadagiti amin nga ili nga iti sanguananda mabutengka.+20 Ket ibaonto met kadakuada ni Jehova a Diosmo ti panagliday,+ agingga a mapukaw dagidiay natedda+ ken aglemlemmeng iti sangom.21 Dika mapakigtotan gapu kadakuada, ta ni Jehova a Diosmo adda iti tengngam,+ naindaklan ken nakaam-amak a Dios.+22 “Ket sigurado nga in-inutento ni Jehova a Diosmo a pagtalawen iti sanguanam dagitoy a nasion.+ Saankanto a mapalubosan a mangikisap a sidadaras kadakuada, ta amangan no umadu a maibusor kenka dagiti atap nga animal iti tay-ak.23 Ket pudno a baybay-anto ida kenka ni Jehova a Diosmo ket riribukenna ida iti dakkel a pannakariribuk, agingga a matalipuposda.+24 Ket sigurado nga iyawatnanto ti ar-arida ita imam,+ ket masapul a dadaelem dagiti naganda manipud iti baba ti langlangit.+ Awanto ti asinoman nga agtakder a sititibker maibusor kenka,+ agingga a matalipuposmo ida.+25 Dagiti kinitikitan a ladawan ti didiosda rebbeng nga ipuoryo iti apuy.+ Dika tarigagayan ti pirak ken ti balitok nga adda kadakuada,+ wenno uray pudno nga alaen ida maipaay kenka,+ ta amangan no masiluanka iti dayta;+ ta nakarimrimon a banag dayta+ ken Jehova a Diosmo.26 Ket dika mangiserrek iti nakarimrimon a banag iti balaymo ket pudno nga agbalinka a banag a naikeddeng iti pannakadadael kas iti dayta. Rebbeng a karumenmo a naan-anay ken karimonmo iti kasta unay,+ agsipud ta banag dayta a naikeddeng iti pannakadadael.+


text:
Wednesday, May 3, 2017
PRE-MISSION TI CABUGAO MANGO PRODUCTION AND MARKETING ENTERPRISE, NAANGAY
Cabugao, Ilocos Sur – Naangay ti maikadua nga aldaw a panagtitipon dagiti kameng ti Proponent Group para iti 2-Day Project Briefing dagiti kameng ti Cabugao Mango Farmers Multipurpose Association nga idauluan ni Mrs. Faith Sabio, President. Nagatendar met dagiti pannakabagi ti Provincial Agriculture Office (OPAG-Ilocos Sur) nga idauluan ni Provincial Agriculturist Constante B. Botacion, Jr. babaen iti Provincial Project Monitoring and Implementation Unit (PPMIU); dagiti pannakabagi ti Regional Project Coordination Office (RPCO) ken Project Support Office (PSO) iti San Fernando City, Pampanga.
Iti Day 2, naangay ti programa iti Cabugao Cultural and Sports Complex, Barangay Rizal, Cabugao, Ilocos Sur. Kalpasan ti Opening Prayer ken ti pannakakanta ti National Anthem, naiyam-ammo dagiti kameng ti Proponent Group a buklen ti 7 a barangay ken dagiti amin a nagatendar.
Nangipaay ti Mensahena ni Pasado Mayor Edgardo “Ediboy” S. Cobangbang, Jr. ket bininsana ti pannakairugi ti proyekto ket gapu iti naan-anay a panagtungpal dagiti proponent group a nangpaadda kadagiti kasapulan ken panangsurotda iti proseso ket naaprobaran ken nagbunga iti ad-adu a maited a pagsayaatan dagiti panagan-anus dagiti nagkiddaw kadaytoy a proyekto a mangpasayaat ti kabibiag dagiti agpatpatanor ti mangga ken pakairamanan metten nga agnam-ay dagiti umili ti Cabugao, Ilocos Sur.
Nagsarita met ni Mayor Josh Edward S. Cobangbang ket kimmablaaw ken nagyaman iti amin a nagatendar ta nagbanagen daytoy a proyekto. Kinunana a babaen iti agtultuloy a pammati ken kinatunos dagiti kameng ti proponent group ket manaynayonan pay dagitoy a maited a proyekto ditoy Cabugao babaen iti World Bank a pagsayaatan dagiti umili.
Simmaruno a naipresentar ti Business Plan ti Asosasion ket imlawlawag ni Mrs. Faith Sabio ti pakabuklan ti produksion ken marketing ti mangga a kangrunaan a major component ti proyekto.
Kabayatanna, maar-aramid ti Mango Packaging Center Building nga aggatad ti 4.8 Million iti Barangay Baclig, Cabugao, Ilocos Sur; pannakaaramid ti Farm-to-Market Road nga agatiddog ti 16 a Kilometro nga agbalor iti 206 Million a sakupenna ti pito a barangay iti Cabugao ken mairaman iti Sinait.
Imbatad ni Mrs. Sabio a malaksid a mangparnuay ti trabaho ti produksion ken merkado ti mangga ket adda pay dagiti project intervention nga ited ti Philippine Rural Development Project (PRDP).
Ti Cabugao Mango Farmers Multipurpose Association (CMFMA) ket nangrugi iti 25 a Miembros ken nairehistro iti Department of Labor and Employment (DOLE) idi Tawen 2010.
Nakagun-odda ti proyekto iti World Bank babaen iti panangtarabay ti LGU-Cabugao ken iti PRDP a programa ti Department of Agriculture (DA). # (Web In-Action)
Posted by Bayan ng Cabugao, Ilocos Sur at 1:18 PM
Subscribe to: Post Comments (Atom)


text:
Saanen nga ang-angaw ti panagadu dagiti ubbing ken agtutubo a saan nga agis-iskuela. Nadaras unay ti yaaduda. Ammuen koma no ania ti rason a naawananda iti reresgaan a saan nga agiskuela. Maikkan koma iti solusion no kasano a matulongan dagiti agessem ngem saan a kabaelan dagiti nagannak nga ibaon ida iti eskuelaan gapu iti kasasaadda iti biag. Iti kaadu ti bilangda, iladawanna a saan a nasirnaat ti klase ti gimong a paggarawan iti masakbayan. Saan a naipangag ti kinapateg ti insawang ti nailian a bannuar a dagiti agtutubo ti namnama ti pagilian.
Iti uneg ti napalabas a siam a tawen, nagbalin a 6.2 milion ti bilang dagiti saan nga agis-eskuela manipud iti 1.4 million, segun iti data ti NSO.
Nangatngato ti bilangda iti data iti panagadal ti 2002 Annual Poverty Indicators Survey. Segun iti data ti panagadal, agtawen iti 6 agingga iti 24 dagitoy nga agtutubo a nailaksid iti eskuelaan ken kinaimbag nga itden ti edukasion.
Laglagipen koma a dagiti ub-ubbing ken agtutubo ti kangrunaan a taudan ti socio-economic development and technological innovations iti masakbayan. Isu a kangrunaan koma nga ipaayan ida iti edukasion tapno ad-adda pay a maragpat ti ingpen a panagdur-as. Dakkel la ketdi ti maipaay ti national growth nga apag no maikkan dagitoy iti edukasion. No awan ti edukasion awan ti solusion kadagiti parikut ti gimong.
No maiyaw-awan iti dana ti biag ti dakkel a bilang dagiti saan a sumsumrek iti eskuelaan dakkel a buong ti ulo ti sanguen ti gobierno iti masakbayan. Lalo nga agraira dagiti nagduduma a bisio. Nariribuk a biag ti maanninawan iti gimong a nailuod iti bisio nangruna iti droga.
Nasken koma a pagtuonan iti imatang daytoy a banag. Nasken a mabalbaliwan wenno mangabaruanan daytoy a tignay ti gimong. Nasken nga awan ti mabati iti panangarakup iti kinarang-ay, ta agbalin laeng a padagsen iti gimong a paggargarawan no adda dagiti nailaksid ken nabaybay-an.
Saantayo koma nga iyaleng-aleng ti pakdaar. Agtignaytayon, di bay-an lattan a lumobo ti estatistika tapno di agturong iti pakaitebbagan ti taltaluntonen ti gimong, kas kadagiti dadduma a pagilian a napinget ti tignay ken gunay dagiti agtutubo a naiyaw-awan iti umno a dana. Dagiti agtutubo a mangiburburay iti buong ti ulo—lalo dagiti nailuod iti druga.
Ta sadino koma pay ti pagturongan dagiti saan a nakaadal? Kinarigat a panagbiag. Ket asinoman nga agbibiag iti kinarigat ultimo tirad ti patadem ket kumpetanna tapno laeng masilpuanna ti anges. Maysa met a rekursos ti pananggammat iti tirad ti patadem tapno maliklikan ti agdama a nakailumloman a kapitakan.
Nasken ngarud ti panagtignaytayo tapno saannatayo a sallukoban ti nasipnget a tangatang iti masakbayan. Laglagipentayo koma a knowledge is power. Ipaay ngarud dayta a bileg kadagiti ub-ubbing ken agtutubo.#


text:
VIGAN CITY – Nasurok sangagasut nga agtutubo, babbai ken amateur hairstlylists manipud iti Ilocos Sur ti nagdalan iti tallo nga aldaw a panagsanay iti panagmake-up ken panagpukis babaen ti Hair Asia Artistic Team, grupo dagiti multi-awarded hair dressers iti pagilian idi Abril 12-14.
Naawagan ti nadakamat a panagsanay iti “Getteng ken Sagaysay”, ket maysa daytoy a livelihood training seminar para kadagiti agindeg iti probinsia nga agessem iti panagpukis ken make-up.
“Adu dagiti kaprobinsiaan a mangidawdawat a maaddaanda iti libre a panagsanay ket ita iyegmin kadakayo dayta a kiddawyo,” kinuna Gov. Deogracias Victor Savellano idinto nga indagadagna nga ipasnek dagiti partisipante ti panagadalda tapno adu ti masursuroda nga aramatenda iti panagsapulda kalpasan ti seminar.
Kinuna ni Evelyn Alvaran Cruz, presidente ken CEO ti Hair Asia Philippines nga uray sadino ti papanan ti tao nga ammona ti agpukis ken agmake-up, maaddaan latta iti pamastrekan ta mabalinna nga usaren ti talentona sadino man ti ayanna.
Impasigurado ni Cruz a saanda a panawan dagiti nakipaset iti workshop agingga a saanda a masursuro amin nga ipaubrada kadakuada.
Kinuna met ti nalatak a make-up artist a ni James Cooper a masapul a positibo ti panunot dagiti partisipante kasta met a masapul a naragsakda iti aramidenda tapno adu ti masursuroda.
“Basta diyo isardeng ti agarapaap. Saanyo nga ammo amangan no maysanto kadakayo a nakipaset ti agbalin a sikat iti lubong ti panagpapintas,” kinuna ni Cooper.
Nawarasan pay iti agduduma a ramit iti panagpukis ken panagmake-up dagiti amin a nakipartisipar iti nasao a livelihood training a naisayangkat babaen ti initiatibo ti gobierno probinsial ti Ilocos Sur.#


text:
Barack Obama
Ni Barack Hussein Obama (naiyanak idi Agosto 4, 1961) ti maika-44 a presidente iti Estados Unidos.
Enero 2009[urnosen | urnosen ti taudan]
Ni Barack Hussein Obama, senador a Demokarata ti Illinois, iti nangabak a maika-44 a presidente iti Estados Unidos idi Nobiembre 2008. Inabakna ni John McCain, senador a Republikano iti Arizona. Maysa a mulato a naipasngay ken dimmakel idiay Hawaii, isuna iti immuna a presidente iti Estados Unidos nga saan puraw, kaskasdaaw gapu iti nabayag a pannakaapi dagiti nangisit iti Amerika. Ni tatangna ket maysa a Luo iti Kenya ket ni nanangna ket maysa a puraw iti Kansas. Ni Joseph Biden, senador iti Delaware, iti kaduana a bise-presidente.
Dagiti ladawan[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "President Barack Obama". Washington, D.C.: The White House. 2008. Naala idi Disiembre 12, 2008.


text:
Kategoria:Pampanid nga addaan kadagiti dakamat nga agus-usar kadagiti saan a nainaganan a parametro
Daytoy ti pagsurotan a kategoria para kadagiti dakamat ti CS1 nga addaan kadagiti di nainaganan a parametro.
Di naikaskaso ti teksto ti "????"
Saan met a kas dagiti adu a plantilia ti Wikipedia, dagiti plantilia ti Panagdakamat nga Estilo 1 ken Panagdakamat nga Estilo 2 ket saanda nga agusar iti saan a nanaganan parametro wenno dagiti pangipuesto a parametro. No ti dakamat ket aglaon ti teksto iti pagbaetan dagiti bertikal a baras ken ti teksto ket saan nga aglaon iti senial ti kapada (=), saan nga ikaskaso ti CS1|2 ti teksto ken ireportana ti biddut. Daytoy ket agpayso urayno ti teksto ket ti nagan ti husto a parametro.
Daytoy a biddut ket mabalin pay a gapuanan dagiti bertikal a baras a parte dagiti URL wenno dagiti titulo. No mapasamak dagiti bertikal a baras kadagiti URL, sukatan ti tunggal maysa a bertikal a baras iti
%7c. No mapasamak dagiti bertikal a baras kadagiti pateg ti parametro a saan a dagiti URL, sukatan ti tunggal maysa a bertikal a baras iti
|.
Ti mangsolbar daytoy a biddut, ikkaten dagiti agsurok a teksto, nayonan ti '=', nayonan ti maysa nasaysayaat a maitunos a nagan ti parametro manipud ti plantilia nga us-usaren tapno makompleto ti parametro, wenno sayaaten nga ikodigo dagiti bertikal a baras kadagiti URL ken dagiti titulo.
Dagiti panid nga addaan iti daytoy a biddut ket automatikoda a maikabil iti Kategoria:Pampanid nga addaan kadagiti dakamat nga agus-usar kadagiti saan a nainaganan a parametro.[a]
Dagiti nota[urnosen | urnosen ti taudan]
- ^ Dagiti panid dagiti nagan ti espasio ti Kategoria tungtungan, Papeles tungtungan, Tulong tungtungan, MediaWiki tungtungan, Modulo tungtungan, Taungtungan, Plantilia tungtungan, Agar-aramat, Agar-aramat tungtungan, ken Wikipedia taungtungan ket saanda a nairaman kadagiti kategoria ti pagsurotan ti biddut.
Daytoy a listaan ket mabalin a saan a mangipakita kadagiti kinaudi a sinuksukatan.


text:
Bagumbayan, Sultan Kudarat
Ti Bagumbayan ket maysa a primera klase nga ili iti probinsia ti Sultan Kudarat iti Filipinas.
Dagiti baranggay[urnosen | urnosen ti taudan]
Ti Bagumbayan ket nabingbingay a politikal iti 19 a barbaranggay.[2]
- Bai Sarifinang
- Biwang
- Busok
- Chua
- Daguma
- Daluga
- Kabulanan
- Kanulay
- Kapaya
- Kinayao
- Masiag
- Monteverde
- Poblacion
- Santo Niño
- Sison
- South Sepaka
- Sumilil
- Titulok
- Tuka
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Sultan Kudarat". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Sultan Kudarat". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text: 27 Duapulo ket lima ti tawen ni Jotam+ idi nangrugi nga agturay, ket iti sangapulo ket innem a tawen nagturay idiay Jerusalem. Ket ti nagan ti inana Jerusah+ nga anak ni Sadok.2 Ket inar-aramidna no ania ti umiso kadagiti mata ni Jehova,+ maitunos iti amin nga inaramid ni Ozias nga amana.+ Isuna laeng ta saanna a sinerrek ti templo ni Jehova.+ Nupay kasta, dagiti umili agtigtignayda pay laeng idi iti makadadael.+3 Isu imbangonna ti makinngato a ruangan+ ti balay ni Jehova, ket iti pader ti Ofel+ isu nangaramid iti adu a panagbangon.4 Ket nangbangon kadagiti siudad+ iti nakabambantay a rehion ti Juda,+ ken nangbangon iti nasarikedkedan a luglugar+ ken tortorre+ iti kakaykaywan.+5 Ket isu nakigubat iti ari ti annak ti Ammon+ ket iti kamaudiananna napaneknekan a napigpigsa ngem isuda, iti kasta nangted kenkuana ti annak ti Ammon iti dayta a tawen iti sangagasut a pirak a talento ken sangapulo a ribu a cor+ a sukat ti trigo+ ken sangapulo a ribu ti sebada.+ Daytoy ti imbayad kenkuana ti annak ti Ammon, kasta met iti maikadua a tawen ken iti maikatlo.+6 Gapuna pinappapigsa ni Jotam ti bagina, ta insaganana ti daldalanna iti sanguanan ni Jehova a Diosna.+7 No maipapan iti dadduma pay kadagiti pasamak ni Jotam+ ken amin a gubgubatna ken daldalanna, sadiay naisuratda iti Libro+ ti Ar-ari ti Israel ken ti Juda.8 Duapulo ket lima ti tawenna idi nangrugi nga agturay, ket iti sangapulo ket innem a tawen nagturay idiay Jerusalem.+9 Kamaudiananna nakikaidda ni Jotam kadagidi ammana,+ ket intabonda idiay Siudad ni David.+ Ket ni Acaz+ nga anakna nangrugi nga agturay a mangsandi kenkuana.


text:
CANDON CITY – Kas panagsagana daytoy a siudad iti sumangbay a kalamidad, gimmatang ti gobierno ditoy kadagiti ramit ken kasapulan a pang-emerhensia.
Karaman kadagiti ginatang ti gobierno ti siudad dagiti floating vests, flashlight, botas, chainsaw, first aid kits, stretcher, hand held radios, rubberized banca ken dadduma pay a ramramit.
Babaen dagitoy a ramramit, nakasaganan ti Candon City no adda man dumteng a layus, bagyo ken uray aksidente,” kinuna ni Engr. Steve Martinez, coordinator ti Candon City Risk Reduction Management Council.
Kinuna ni Martinez nga adda pay dagiti maisayangkat a training tapno ammo dagiti umili ti rumbeng nga aramidenda no adda dumteng a kalamidad wenno emerhensia.
Impatalged ni Martinez a 24 oras a nakalukat ken adda agbantay ti CCRRMCO. (Danny Antalan)


text: 2 “‘Ita no kas pagarigan adda kararua a mangidatag kas daton iti bukbukel a daton+ ken Jehova, ti datonna rebbeng a nasayaat nga arina;+ ket masapul a bukbokanna iti lana ken ikkanna iti olibano.2 Ket masapul nga ipanna iti annak ni Aaron, ti papadi, ket ti padi masapul a mangala manipud iti dayta ti sangarakemna iti nasayaat nga arinana ken ti lanana agraman ti isuamin nga olibanona; ket masapul a pagasukenna a kas maysa a mangipalagip+ iti dayta iti rabaw ti altar, kas naipuor a daton ti makabang-ar a sayamusom ken Jehova.3 Ket ti matedda iti daton a bukbukel kukua ni Aaron ken ti annakna,+ kas kasasantuan a banag+ manipud kadagiti naipuor a daton ni Jehova.4 “‘Ket no kas pagarigan idatagmo kas daton ti bukbukel a daton iti pamay-an a kas iti maysa a banag a naluto iti urno, rebbeng a maaramid dayta iti nasayaat nga arina, di pinaalsa a nagtimbukel+ a tintinapay a nababasa iti lana wenno di pinaalsa+ a galgalieta a napulagidan iti lana.+5 “‘Ket no ti datonmo bukbukel a daton manipud iti daplat a pariok,+ rebbeng a maaramid iti nasayaat nga arina a nababasa iti lana, di pinaalsa.6 Adda koma panangpispisi iti dayta, ket masapul a bukbokam iti lana.+ Daton a bukbukel dayta.7 “‘Ket no ti datonmo bukbukel a daton manipud iti nauneg a kaldero, rebbeng a maaramid dayta iti nasayaat nga arina nga addaan iti lana.8 Ket masapul nga ipanmo ken Jehova ti daton a bukbukel a naaramid kadagitoy; ket masapul a maiparang dayta iti padi ket masapul nga iyasidegna dayta iti altar.9 Ket ti padi masapul a mangala iti sumagmamano iti daton a bukbukel kas mangipalagip+ iti dayta ket masapul a pagasukenna iti altar, kas naipuor a daton ti makabang-ar a sayamusom ken Jehova.+10 Ket ti matedda iti daton a bukbukel kukua ni Aaron ken ti annakna, kas kasasantuan a banag kadagiti daton ni Jehova babaen iti apuy.+11 “‘Awan koma ti daton a bukbukel nga idatagyonto ken Jehova a maaramid a nalebaduraan a banag,+ agsipud ta masapul nga awan ti naalsem a bellaay ken awan a pulos ti diro a pagasukenyo kas naipuor a daton ken Jehova.12 “‘Kas maysa a daton ti umuna a bungbunga,+ idatagyonto ida ken Jehova, ket masapul a saanda a sumagpat iti altar nga agpaay a makabang-ar a sayamusom.13 “‘Ket tunggal daton iti datonmo a bukbukel templaanyonto iti asin;+ ket dika ipalubos a ti asin ti tulag+ ti Diosmo awan iti datonmo a bukbukel. Mairaman iti tunggal datonmo mangidatagkanto iti asin.14 “‘Ket no idatagmo ti daton a bukbukel ti umuna a naluom a bungbunga ken Jehova, rebbeng a mangidatagka iti berde a dawdawa a nairuban iti apuy, dagiti nalebbek a binukel ti baro a bukel, kas daton a bukbukel ti umuna a naluom a bungbungam.+15 Ket masapul nga ikkam iti lana ken mangikabilka iti olibano iti dayta. Daton a bukbukel dayta.+16 Ket ti padi masapul a pagasukenna ti mangipalagip+ iti dayta, awan sabali, ti sumagmamano iti nalebbek a binukel ken lanana, agraman ti isuamin nga olibanona, kas naipuor a daton ken Jehova.


text:
The Issue of Reproductive Health (RH) Bill
Napudot a pagsasaritaan ti isyu maipapan iti irakrakurak ni Rep. Edcel Lagman ti Albay a Reproductive Health Bill wenno RH Bill gapu ti panangkontra ti Simbaan a Katoliko. Gapu iti suporta ti Presidente mainaig iti daytoy, dimmanon payen iti punto nga i-excommunicado da no kas pangarigan maipasa daytoy.
Maysa ti tour guide a ni Carlos Celdran a mangsupsuporta kadaytoy a bill. Iti maysa a misa a napasamak iti Manila Cathedral, timmakder daytoy a nakaiggem iti plakard a "Damaso". Iti resultana, impupokda daytoy gapu kano iti panangsingana iti maar-aramid a misa. Idi laeng kalman, Oct 28, 2010 napasamak ti arraignment iti Branch 5 ti Metropolitan Trial Court. Nagpled daytoy iti "non guilty" iti inkaso ti Catholic Bishop Conference of the Philippines (CBCP) nga "offending religious feelings".
Ita, i-shareko kadakayo daytoy maysa a makapakatawa a video a naggapu iti Youtube maipapan met laeng iti nasao a bill. Ti komediante a ni Juana Change (Mae Paner) ti maysa kadagiti nagaken kadaytoy. Am-ammo ni Juana Change a supporter ti RH bill.
Ladawan: http://www.varsitarian.net/editorial_opinion/editorial/lagman_bill_is_stalinist


text:
San Jose (panangilawlawag)
Ni San Jose, babaen ti Baro a Bilin, ket isu ti asawa ni Maria ken amaen ni Hesus.
Ti San Jose ket mabalin pay a dumakamat kadagiti sumaganad:
Luglugar[urnosen | urnosen ti taudan]
Filipinas[urnosen | urnosen ti taudan]
Dagiti ili/siudad[urnosen | urnosen ti taudan]
- San Jose, Batangas
- San Jose, Camarines Sur
- San Jose, Negros Oriental
- San Jose, Amianan a Samar
- San Jose, Nueva Ecija
- San Jose, Occidental Mindoro
- San Jose, Romblon
- San Jose, Is-isla ti Dinagat
- San Jose, Tarlac
- San Jose de Buan, Samar
- San Jose, Antique
- San Jose del Monte, Bulacan


text:
Nakaem ni Abel ti sangina iti yaasibay ti ladawan ti masaksakit nga inana. Piman, naidalit gapu iti pannakailidding ti kalinteganna!
Kukua ti amana ti nalawa a kataltalonan iti Buguias. Tawidna kadagiti appoda a nagdappat iti kabambantayan. Ngem ania ti napasamak? Dimteng da Don Miguel ken dagiti armado a pasurotna ket sinamsamda dagiti pagap-apitanda. Nagkamang ti amana iti pangukoman tapno itakderna ti kalinteganda. Dita a nangrugi ti nadagdagsen manen a kalbarioda. Maysa a rabii, kinidnap ti anak ni Don Miguel ken ti dua a pasurot daytoy ti inana sada rinames iti kalapaw iti tengnga ti kataltalonan.
Saan a dimmur-as dagiti kaso nga impila ti amana iti pangukoman. Malaksid a naiwalang dagiti saksida, pinamelmelan ni Don Miguel iti pirak ti buklis a hues.
Maysa nga agsapa, nasarakanda laengen ti bangkay ti amana iti karayan a natatek iti bala.
Saan a nagawidan ni Abel ti panangmesmesna iti maletin a saklotna. Arig agaluyo ti rikna a pilit a mangiwallages iti natalinaay a panunotna. Naamirisna itan: iti kabakiran ti biag, agraraira dagiti ayup, sisasagana a mangsakmal ken mangrutayrutay kadagiti nakapsut ken babassit!
Tinaldiapanna ni Elias. Kalmado ni Elias idinto a nakapusot iti tugaw. Iti tawenna a beinte tres, kayarigan ni Elias ti ub-ubing a Manny Pacquiao iti kasippukel ti pammagina. Opisial idi tii ROTC idi agbasbasa pay iti kolehio.
Kas kenkuana a biktima ti kinaranggas ni Elias. Periodista daydi Mang Luis Pascua nga amana. Saan a nagbuteng a nangibutaktak kadagiti anomalia a nakaisangkotan ni Diputado Arnel Tabangcura, kas iti overpriced a kalsada manipud iti ili ti San Jose a simmalput iti San Marcos. Inrakurakna dagitoy iti kolumna iti The Ilocos Sentinel.
Maysa a rabii kalpasan ti panangkoberna iti maysa a pasken iti ili ti San Nicolas, bayat ti panaggawidna a nakalugan iti motorsiklona, sinaruno ti maysa a motorsiklo a nagluganan ti dua a lalaki a nakauniporme iti polis ken nakabonite. Iti nagkurusan, inabay dagiti dua a lalaki ti motorsiklo ni Luis Pascua sa pinaputokan ti nagsakay iti likud.
Dua a bala ti simmalput iti bagi ni Luis Pascua. Naipuruak manipud iti naglugananna.
Dimsaag ti nagsakay iti likud, inasitganna ni Luis Pascua sana pinaltogan ti ulo ti naud-udi. Kalpasanna, kasla awan aniaman a naglugan iti motorsiklo ket immaweren ti luganda a nagpadaya.
Kas ken ni Abel, agal-alikubeng ti lunod iti barukong ni Elias. Maymaysa ti tuduenna a makabael a nagbilin iti pannakapapatay iti amana: ti diputado a linaon dagiti expose daydi amana.
“Kimat laeng ti di mabales, Abel!” nakunana idi naminsan kalpasan a naplantsada ti pananghaidiakda iti Bigaa Airbus.
Adda pagpatinggaan amin a kinadangkes, immapay iti panunot ni Abel. Itan ti panangibandoda iti lubong iti kinadangkok ken kinatiri dagiti agtuturay iti ilida!
Nasiputanna ti itatakder ni Elias. Simrek daytoy iti pagpaknian sa met la rimmuar kalpasan ti sumagmamano a darikmat. Tinung-edanna ni Abel.
Kinita ni Abel ti oras iti pungupunguanna. Alas nuebe. Immanges iti nauneg sa timmakder. Bitbitna ti maletin a simrek iti pagpaknian. Inlitekna ti serradura.
Indissona ti attache case iti suelo sa nagrukob. Kinarawana ti likud ti lat-ongan. Inakkalna ti naipagket a bungon. Inukarkarna ti bungon. Naitangkarang iti matana ti kuarenta y singko a paltog.
Talaga a mapagtalkan ni Andro, nakunana ti nakemna. Awan sawsawir a naisaganana amin a kasapulanda.
Agtigtiger ti imana a nangpidut iti paltog. Damona ti umiggem iti armas. Naimula ngamin iti isipna ti pammagbaga ti inana: ti agbibiag babaen ti igam, iti igam ti inna pakatayan!
Kellaat nga immagibas iti panunotna: kasanon no paayen ida ti gobernador? Maituredna ngata ti pumatay?
Kinutina ti abagana. Makaammodtan, nakunana iti nakemna.
Insakibotna ti paltog. Rimmuar iti pagpaknian. Nagpalikud kalpasan a tinung-edanna ni Elias.
Kellaat a ginammatan ni Elias ti stewardess sana inipig ti tengngedna.
“Hijack daytoy!” kinunana ket inwagisna ti paltog.
(Adda tuloyna)


text:
Pagsasao a Tokano
Ti pagsasao a Tokano ket ti pagsasao a Trans-Baro a Guinea nga insasao baaben dagiti agarup a 6000 a tattao idiay Distrito ti Goroka ti Probinsia ti Akindaya a Kabambantayan, Papua Baro a Guinea. Ammo pay daytoy a kas Gamuso, Tokama, Yufiyufa, Zaka, Zuhozuho, ken Zuhuzuho.
Dagiti nagibasaran[urnosen | urnosen ti taudan]
- ^ Tokano iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Tokano". Glottolog 2.7. Jena: Instituto para iti Ebolusionario nga Antropolohia ni Max Planck.


text:
Ti Painted Lady
—Naammuanen ti Sekretona
DAGITI namaris a kulibangbang a painted lady (Vanessa cardui) ket nabayagen nga ap-apresiaren dagiti managpaliiw iti Europa ken pampanunotenda no ania ti mapasamak kadagita iti ngudo ti kada kalgaw. Matayda latta kadin no mangrugi ti tiempo ti lam-ek? Nakaskasdaaw ti natakuatan iti baro a panagsirarak. Tinawen gayam nga agdaliasat dagitoy a kulibangbang manipud iti makin-amianan a Europa agingga iti Africa.
Pinagtitipon dagiti managsirarak dagiti resulta manipud iti sopistikado a radar ken ti rinibu a nakita dagiti boluntario iti intero a Europa. Ipalgak dagita nga iti panagngudo ti kalgaw, agpaabagatan ti minilion a painted lady. Kaaduan ti agtayab iti kangato a nasurok a 500 a metro isu a narigat a makitan ti tattao. Urayenda a sumayaat ti turong ti angin, sada gumiddan iti average a kapartak a 45 a kilometro kada oras iti nawatiwat a panagdaliasatda nga agpa-Africa. Ti tinawen a panagdaliasatda ket dumanon iti 15,000 a kilometro, manipud iti adayo a lugar iti amianan a kas kadagiti igid a paset ti Arctic Circle agingga iti adayo a lugar iti abagatan a kas iti tropikal a Laud nga Africa. Dandani doble dayta iti daliasaten dagiti monarch butterfly iti Amianan nga America. Innem nga agsasaruno a henerasion dagiti painted lady ti mangkompleto iti panagdaliasatda nga agpapan-agawid.
Inlawlawag ti propesor a ni Jane Hill, iti University of York, England: “Agtultuloy latta ti panagdaliasat, panagpaadu ken panagakar-akar ti Painted Lady.” Gapu iti dayta a proseso, tinawen a makapagsublisubli ti intero a populasionda manipud makin-amianan a Europa agingga iti Africa.
“Daytoy nagbassit a parsua nga awan pay maysa a gramo ti timbangna ket addaan iti utek a kas laeng iti ulo ti dagum. Awanan met iti gundaway a makasursuro manipud kadagiti natataengan ken aduan kapadasan a padana a kulibangbang ngem makapagdaliasat kadagiti kontinente,” kinuna ni Richard Fox, manedyer dagiti managsirarak iti Butterfly Conservation. Daytoy nga insekto ket “maipagarup idi a basta laeng maipasurot iti kumporme a turongen ti angin agingga a matay gapu iti nakaro a tiempo ti lam-ek iti Britania, isu nga awanen ti namnama a sumayaat pay ti kasasaad dagiti kaputotanna,” innayon ni Fox. Ngem daytoy a panagadal ti “mangipakita a dagiti Painted Lady ket nalaing a biahero.”


text:
CANDON CITY – Maysa nga estudiante a babai ti biniktima ti Budol-Budol Gang a nakapukawan iti kuarta, alahas ken selponna.
Nagpulong iti polis ni Marissa Lascota, 19, residente ti Barangay Baritao, Tagudin, Ilocos Sur nga inallilaw ti maysa a babai ken lalaki ket intarayda ti kuarta a kaiyayaonna iti ATM.
Segun iti biktima, kapampanawna iti RCBC idi asitgan ti maysa a babai ket nagsaludsod kenkuana no sadino ti yan ti nailubo a trak.
Madama, immasideg ti maysa a lalaki ket imbagana nga ammona ti yan ti nasao a trak.
Segun iti biktima, kiniddaw ti babai a kuyogenna a mapan iti trak ket impaiggemna ti maysa a bag a naglaon kano iti kuarta.
Kinuna ti biktima nga innala ti babai ti kuentas, singsing ken selponna kas seguridad iti impaiggemna a bag idinto nga intedna ti ATM cardna a nakaisigpitan ti inyaonna a kuarta iti lalaki.
Saan a maipalawag ti biktima no apay a naglaka a naawis dagiti suspetsa a mangiyawat iti kuarta, alahas ken selponna.
Imbaga kano dagiti dua nga agsublida ket agsasarakda iti Mister Donut.
Nagbalaw ti biktima idi saan metten nga agparang dagiti dua ket idi linuktanna ti bag, nasukalanna a pappapel laeng ti naggianna.
Saanen a nabirokan pay dagiti polis dagiti dua a suspetsa.#


text:
SAN ESTEBAN, Ilocos Sur – Sinerrek dagiti mannanakaw ti pagtaengan ti maysa a German national iti Barangay Apatot ditoy nga ili ket intarayda dagiti alikamen, kuarta ken paltogna.
Nagpulong ni Heinz Orf Feller, German national, iti polis ditoy a kinasakas dagiti mannanakaw ti maysa a digital video camera, dua a cell phone, wallet a naglaon iti P15,000 ken lisensiado a kalibre .45.
Naduktalan ni Marites, asawa ti German, a natakawanda idi mapan koma iti kusinada ket nakitana a nakatiwangwang ti tawa ti akinlaud a paset ti salasda gapu ta naikkat ti pito a jalousy ken naiwara ti petakana iti ruar.
Di pay nabigbig ti kinasiasino dagiti nagtakaw.#


text:
Kanayon a Pebrero iti tawen ti panagpiesta ti GUMIL ngem naiyalis ita iti bulan ti Marso 10, 2018, 5:00 p.m. a maaramid iti Poomaikai Ballroom iti Dole Cannery, Iwilei. Ditoy ti intay manen pakabuyaan kadagiti sagana ti GH ken AKA. Babaen ti direkson dagiti dua a Presidente, da Froebel Garcia ti GH ken Presidente Raymond Sebastian ti AKA. Makuronaan ditoy ti Mrs. ken Miss AKA kasta met ti Mrs. and Miss GH 2018.
Ditoy pay nga agsapata dagiti kappili nga opisyales ti GH: Pres, Froebel Garcia; Bise-Pres, Gloria Raquedan; 2nd Vice-Pres: Emy Espiritu; Sec, Paz Labtingao; Corresponding Sec: Marlene Espiritu; Treas, Lilia del Rosario; Auditor: Albina Gamponia; PRO: Fely Cristobal ken Ador Udani; Business Manager: Andrea Mendoza, Rita Sagucio, Fely Alejandro; Sargeant-at-Arms: John Espiritu, Ancelmo Acidera, Eugene Fontanilla; Board of Directors: Dr. Aida Martin, Mercedes Garcia, Charles Domingo, Abraham Flores, Raymond Sebastian; Consultant: Dr. Lindy Aquino; Advisers: Pacita C. Saludes, Edith Pascua, Roland Salvador Ubaldo, Jr.
Dagitoy met ti ANNAK TI BADOC newly elected officers. They will have their reaffirmation ceremony on March 17, 2018 at Ala Moana Hotel Hibiscus Ballroom at 410 Atkinson Drive, Honolulu, HI 96814.
Annak Ti Badoc Iti Hawaii Officers 2018-2020
PresidentMarylin T. Villar
Vice Presidents:
1st Vice Pres.Jim Cardenas
2nd Vice Pres.Ireneo Pagat
Secretary Cherryll Apuya
Assistant Secretary Enriqueta Mendoza
TreasurerSedes Oasay
Assistant Treasurer Ireneo Bhen Pagat
AuditorNena Cajimat
Assistant Auditor Hermie Apuya
Board of Directors:
Cora Sinfuego
Letty Bala
Maxima Pagat
Angel Mendoza
Rodrigo Agapay
Chato Sinfuego
Business Managers:
Madelyn Clemente
Rudy Bugarin
Advisers:
Rev. Father Danny Laeda
Connie Semana
Atty. Mar Apuya
Joselito Quibuyen
Jovencio Tadena
Frances Cajimat
Roger Clemente
Press Relation Officers:
Mila Fernandez
Lucena Bugarin
Maggie Dulay
Alice Tadena
Perly Quiaoit
Vangie Andres
Pacita Saludes
Rose Martinez
Marietta Cabangibang
Sgt-at-Arms:
Gil Dahilig
Magno Oasay
Vincent Pagat
Joel Tolentino
Fermin Susa


text:
Estoria 41: Ti Uleg a Suer
KASLA pudpudno nga uleg kadi kenka daydiay nakakawikaw iti kayo? Saan. Ti uleg ket naaramid iti suer. Imbaga ni Jehova ken ni Moises nga ikabilna dayta iti kayo tapno daytat’ makita dagiti tattao ket agbiagda. Ngem ti dadduma nga uleg iti daga ti pudnoda. Kinagatda dagiti tattao ket nagsakitda. Ammom kadi no apay?
Ngamin ta nagsao dagiti Israelitas a maibusor iti Dios ken ni Moises. Nagtanabutobda ta awan danum idiay let-ang ken naumadan a mangmangan ti mana.
Ngem nasayaat a taraon ti mana. Inted ni Jehova daytoy babaen iti milagro. Ken inikkanna met ida ti danum babaen iti milagro. Ngem di nagyaman dagiti tattao iti panangaywan ti Dios kadakuada. Gapuna imbaon ni Jehova dagitoy makasabidong nga uleg a mangdusa kadagiti Israelitas. Kagaten ti uleg ida, ket adu kadakuada ti natay.
Iti kamaudiananna, inamin dagiti Israelitas a nagbasolda. Indawdawatda a maipanaw koman dagiti uleg.
Gapuna imbaga ni Jehova ken Moises nga aramidenna daytoy uleg a suer ket imbitinna iti kayo. Ket siasinoman a nakagat kumita iti dayta. Inaramid ni Moises kas imbilin ti Dios. Dagiti tattao a nakagat kumitada iti uleg a suer ket umimbagda manen.
Adda leksion a maadal ditoy. Amintayo, ti, kas kadagidiay nga Israelitas ti kinagat dagidiay nga uleg. Dagiti tattao ti lumakay, agsakit ken matayda. Ngamin ta pimmanaw da Adan ken Eva ken ni Jehova, ket annakdatay amin.
Ngem imbaon ni Jehova ti Anakna, a ni Jesu-Kristo, ditoy daga tapno maisalakantayo. Ni Jesus ti naibitin iti kayo gapu kadatayo. No kumitatayo kenkuana, maaddaantayo ti biag nga agnanayon. Ngem ad-adunto pay ti maammuantayo iti daytoy iti kamaudianan.
Numeros 21:4-9; Juan 3:14, 15.
Dagiti Saludsod
- Iti ladawan, ania ti nakakawikaw iti kayo, ket apay nga imbaga ni Jehova ken ni Moises nga ikabilna dayta sadiay?
- Kasano nga impakita dagiti tattao nga awan panagyamanda iti amin nga inaramid ni Jehova para kadakuada?
- Ania ti indawat dagiti tattao kalpasan a nangibaon ni Jehova kadagiti makasabidong nga uleg a mangdusa kadakuada?
- Apay nga imbaga ni Jehova ken ni Moises a mangaramid iti uleg a suer?
- Ania ti masursurotayo iti daytoy nga estoria?
Kanayonan a salsaludsod
- Basaenyo ti Numeros 21:4-9.
Ania a pakdaar ti ipaay kadatayo ti panagtanabutob dagiti Israelita kadagiti probision a naggapu ken Jehova? (Num. 21:5, 6; Roma 2:4)
Kadagiti simmagsaganad a siglo, kasano nga inusar dagiti Israelita ti uleg a suer, ket ania ti inaramid ni Ari Ezekias? (Num. 21:9; 2 Ar. 18:1-4)
- Basaenyo ti Juan 3:14, 15.
Kasano a ti pannakaikabil ti uleg a suer iti pagilasinan a teddek iladawanna ti pannakailansa ni Jesu-Kristo? (Gal. 3:13; 1 Ped. 2:24)


text:
SUHETO ITI AKKUB | BIAG KALPASAN TI IPAPATAY—POSIBLE KADI?
Adda Kadi Namnama Dagiti Natay?
Agbiagto kadi manen dagiti natay?
TI SUNGBAT TI BIBLIA: “Um-umayen ti oras nga amin dagidiay adda kadagiti pakalaglagipan a tanem mangngegdanto ti timek [ni Jesus] ket rummuarda.”—Juan 5:28, 29.
Kasta ti impakpakauna ni Jesus a mapasamak iti masanguanan, nga iti sidong ti turay ti Pagarianna, awanton ti nagyan ti tanem. “Nasdaawak idi damok a mabasa ti Juan 5:28, 29,” kuna ni Fernando a nadakamat iti immuna nga artikulo. “Naaddaanak iti pudpudno a namnama, ken positibon ti panangmatmatko iti masanguanan.”
Idi un-unana, namnamaen idi ni matalek a Job nga isu ket pagbiagento manen ti Dios kalpasan a matay. Insaludsod ni Job: “No ti nabaneg a lalaki matay mabalinna kadi ti agbiag manen?” Sikokompiansa nga insungbatna: “Amin dagiti aldaw ti inkapilitan a panagtrabahok [ti tiempo a kaadda iti tanem] agurayakto, agingga a ti gin-awak dumteng. Umawagkanto, ket siak sungbatankanto.”—Job 14:14, 15.
Ti panagungar ket saan a kabbaro ken Marta a kabsat ni Lazaro. Idi natay ni Lazaro, kinuna ni Jesus ken Marta: “Bumangonto ni kabsatmo.” Insungbat ni Marta: “Ammok a bumangonto inton panagungar iti kamaudianan nga aldaw.” Kas sungbat, kinuna ni Jesus: “Siak ti panagungar ken ti biag. Ti mangwatwat iti pammati kaniak, uray no matay, agbiagto.” (Juan 11:23-25) Ket dagus a pinagungarna ni Lazaro! Dayta a makapagagar a salaysay ikkannatayo iti pamalatpatan iti daddadakkel a mapasamak iti masanguanan. Panunotem laengen ti maaramidto a panagungar iti intero a daga!
Addanto ngata mapagungar a mapan idiay langit?
TI SUNGBAT TI BIBLIA: Ipakita ti Biblia a ti panagungar ni Jesus ket naiduma iti walo a panagungar a nairekord iti Biblia. Ditoy daga a napagungar dagiti walo a tattao. Ngem ti panagungar ni Jesus, mabasatayo: “Ni Jesu-Kristo . . . adda iti makannawan ti Dios, ta napan sadi langit.” (1 Pedro 3:21, 22) Ni Jesus kadi ti kakaisuna a mapagungar a mapan idiay langit? Imbaga idi ni Jesus kadagiti apostolna: “No mapanak ket mangisaganaak iti lugar a maipaay kadakayo, umayak manen ket awatenkayto nga ikuyog kaniak, tapno no sadino ti ayanko addakayo met koma.”—Juan 14:3.
Napan ni Kristo idiay langit ket insaganana ti isasangpet ti dadduma nga adalanna. Agdagupto iti 144,000 dagiti mapagungar a mapan idiay langit. (Apocalipsis 14:1, 3) Ngem anianto ti aramiden dagidiay a pasurot ni Jesus idiay langit?
Adunto ti trabahoda! Ibaga ti Biblia kadatayo: “Naragsak ken nasantuan ti asinoman nga addaan paset iti umuna a panagungar; kadagitoy awan autoridad ti maikadua nga ipapatay, no di ket isudanto ti papadi ti Dios ken ni Kristo, ket makipagturaydanto kenkuana kas ar-ari iti sangaribu a tawen.” (Apocalipsis 20:6) Dagidiay mapagungar a mapan idiay langit makipagturaydanto ken Kristo kas ar-ari ken papadi iti intero a daga.
Siasinonto dagiti sumaruno a mapagungar?
TI SUNGBAT TI BIBLIA: Mabasa iti Kasuratan dagitoy a sasao ni apostol Pablo: “Adda inanamak iti Dios, ti inanama nga ab-abrasaen met dagitoy a tattao, nga addanto panagungar agpadpada dagiti nalinteg ken dagiti nakillo.”—Aramid 24:15.
Siasinonto dagiti mairaman iti grupo nga inawagan ni Pablo kas “dagiti nalinteg”? Usigem daytoy a pagarigan. Naibaga ken matalek a Daniel idi dandanin matay: “Aginanakanto, ngem tumakderkanto maipaay iti bingaymo iti panungpalan dagiti aldaw.” (Daniel 12:13) Sadinonto ti pakariingan ni Daniel manipud iti pannaturogna ken patay? “Dagiti nalinteg tagikuaendanto ti daga, ket agtaengdanto nga agnanayon iti dayta.” (Salmo 37:29) Ken impadto ni Jesus: “Naragsak dagiti naalumamay ti kababalinda, yantangay tawidendanto ti daga.” (Mateo 5:5) Mapagungarto ni Daniel ken ti dadduma a matalek a lallaki ken babbai ket agbiagdanto manen ditoy daga iti agnanayon.
Siasinonto dagiti mairaman iti grupo nga inawagan ni Pablo kas “dagiti nakillo”? Isu dagiti binilion a tattao a nagbiag sa natay, nga adu kadakuada ti awanan iti gundaway a nangadal ken nangyaplikar iti kinapudno a linaon ti Biblia. Kalpasan a mapagungarda, maam-ammo ken maapresiardanto ni Jehova * ken ni Jesus. (Juan 17:3) Amin dagidiay mangpili nga agserbi iti Dios manamnamada nga agbiagdanto a kas iti kapaut ti panagbiag ni Jehova, iti agnanayon.
Amin dagidiay mangpili nga agserbi iti Dios manamnamada nga agbiagdanto nga agnanayon a nakasalsalun-at ken nakaragragsak
Anianto ti kasasaad ti daga?
TI SUNGBAT TI BIBLIA: Ti Dios “punasennanto ti amin a lua kadagiti matada, ket awanton ni patay, awanto metten ti panagleddaang wenno panagsangit wenno ut-ot.” (Apocalipsis 21:4) “Mangbangondanto iti balbalay ket agnaedda; ket pudno unay nga agmuladanto kadagiti kaubasan ket kanenda ti bungada.”—Isaias 65:21.
Panunotem ti panagbiag iti kasta a kasasaad a kaduam dagiti mapagungar nga ipatpategmo! Ngem agtalinaed ti saludsod a, Kasanom a masigurado nga addanto mapasamak a panagungar?
^ par. 15 Jehova ti nagan ti Dios a naipakaammo iti Biblia.


text: 10 Ta yantangay ti Linteg addaan iti anniniwan+ ti naimbag a bambanag nga umay, ngem saan a ti mismo a kababagas ti bambanag, saan a pulos kabaelan dagiti tattao a pagbalinen a naan-anay dagidiay umadani babaen kadagiti isu met laeng a sakripisio iti tinawen nga agtultuloy nga idatonda.+2 Ta no saan, dagiti sakripisio saan aya naisardengda koma a maidatdaton, agsipud ta dagidiay mangipapaay iti sagrado a panagserbi a nadalusan a namimpinsanen awan koman ti pannakapuotda kadagiti basol uray kaanoman?+3 Iti kasupadina, babaen kadagitoy a sakripisio tinawen nga adda pannakaipalagip dagiti basol,+4 ta ti dara dagiti toro ken dagiti kalding saanna a mabalin nga ikkaten dagiti basol.+5 Gapuna iti iyaayna iti lubong kunana: “‘Sakripisio ken daton saanmo a kinayat,+ ngem nangisaganaka iti bagi a maipaay kaniak.+6 Saanmo nga inanamongan dagiti sibubukel a daton a mapuoran ken daton gapu iti basol.’+7 Idin kinunak, ‘Adtoy! Umayak (iti lukot ti libro naisurat ti maipapan kaniak)+ tapno aramidek ti pagayatam, O Dios.’”+8 Kalpasan a kinunana nga umuna: “Saanmo a kinayat wenno uray inanamongan dagiti sakripisio ken dagiti daton ken dagiti sibubukel a daton a mapuoran ken daton gapu iti basol”+—dagiti sakripisio a maidaton sigun iti Linteg+—9 kalpasanna pudno a kunana: “Adtoy! Umayak tapno aramidek ti pagayatam.”+ Waswasenna ti umuna tapno maipasdekna ti maikadua.+10 Babaen ti naikuna a ‘pagayatan’+ nasantipikartayo+ babaen ti pannakaidaton+ ti bagi ni Jesu-Kristo a namimpinsanen.+11 Kasta met, tunggal padi agsaad iti lugarna+ iti inaldaw-aldaw+ tapno mangipaay iti publiko a panagserbi ken tapno idatonna a masansan dagiti isu met laeng a sakripisio, ta dagitoy saanda a kabaelan nga ikkaten a naan-anay dagiti basol uray kaano.+12 Ngem daytoy a tao indatonna iti agnanayonen ti maysa a sakripisio a maipaay kadagiti basol+ ket nagtugaw iti makannawan ti Dios,+13 nanipud idin agur-uray agingga a dagiti kabusorna maikabilda a pagbatayan dagiti sakana.+14 Ta babaen iti maysa a sakripisio a daton+ a pinagbalinna a naan-anay+ iti agnanayonen dagidiay masansantipikar.15 Mainayon pay, ti nasantuan nga espiritu+ saksiannatayo met, ta kalpasan a naikuna:16 “‘Daytoy ti tulag a pakitulagakto kadakuada kalpasan dagidiay nga aldaw,’ kuna ni Jehova. ‘Ikabilkonto dagiti lintegko kadagiti pusoda, ket kadagiti panunotda isuratko ida,’”+17 kunana kalpasanna: “Ket saankonto a pulos lagipenen dagiti basolda ken dagiti nakillo nga aramidda.”+18 Ita no sadino nga adda pannakapakawan+ dagitoy, awanen ti daton a maipaay iti basol.+19 Gapuna, kakabsat, yantangay addaantayo iti kinatured iti dalan a sumrek+ iti nasantuan a disso+ babaen iti dara ni Jesus,20 nga inaguraranna maipaay kadatayo kas maysa a baro ken nabiag a dalan babaen iti kortina,+ kayatna a sawen, ti lasagna,+21 ket yantangay addaantayo iti naindaklan a padi iti balay ti Dios,+22 umadanitayo koma buyogen ti napudno a puspuso iti naan-anay a pammasiguro ti pammati, a nawarsian dagiti pusotayo manipud iti nadangkes a konsiensia+ ket ti bagbagitayo nadigus iti nadalus a danum.+23 Petpetantayo koma a siiirut ti publiko a panangideklara iti namnamatayo+ nga awan panagpangpangadua,+ ta matalek+ ti nagkari.24 Ket agpipinnanunottayo koma iti maysa ken maysa tapno mangparegta+ iti ayat ken nasayaat nga ar-aramid,+25 a saantay a baybay-an ti panagtataripnongtayo a sangsangkamaysa,+ kas iti kaugalian ti dadduma, no di ket agpipinnaregtatayo,+ ket nangnangruna a kasta bayat a makitkitayo nga umas-asidegen ti aldaw.+26 Ta no sipapakinakem nga iyugalitayo ti panagbasol+ kalpasan nga inawattayon ti umiso a pannakaammo iti kinapudno,+ awanen ti nabati nga aniaman a sakripisio maipaay iti basbasol,+27 no di ket adda nakabutbuteng a panangin-inanama iti pannakaukom+ ken adda umap-apuy nga imon a mangibus kadagidiay bumusbusor.+28 Asinoman a tao a di nangikankano iti linteg ni Moises matay nga awan asi, iti pammaneknek ti dua wenno tallo.+29 Kasano kakaro ti dusa,+ ti pagarupyo, a pakaikarianto ti tao a nangipayatpayat+ iti Anak ti Dios ken nangibilang a kadawyan ti pategna ti dara+ ti tulag a nakasantipikaranna, ken namagpungtot iti espiritu+ ti di kaikarian a kinamanangngaasi babaen ti panangumsi?30 Ta ammotayo daydiay nagkuna: “Kukuak ti pammales; supapakakto”;+ ken manen: “Ukomento ni Jehova ti ilina.”+31 Nakabutbuteng a banag ti matnag kadagiti ima ti sibibiag a Dios.+32 Nupay kasta, itultuloyyo a laglagipen dagiti immun-una nga aldaw a kadagidi, kalpasan a nalawagankayo,+ inibturanyo ti dakkel a salisal iti sidong dagiti panagsagaba,+33 no dadduma bayat a maiparparangkayo idi a kasla adda iti maysa a teatro+ agpadpada kadagiti pannakaumsi ken rigrigat, ken no dadduma bayat a nakiramramankayo kadagidiay addaan iti kasta a kapadasan.+34 Ta agpadpada nga inyebkasyo ti pannakipagrikna kadagidiay sibabalud ken sirarag-o nga inawatyo ti pannakasamsam+ dagiti sanikuayo, yantangay ammoyo nga addaankayo iti nasaysayaat ken mataginayon a sanikua.+35 Dikay, ngarud, ibelleng ti wayawayayo nga agsao,+ nga addaan dakkel a gunggona+ a maibayad iti dayta.36 Ta kasapulanyo ti panagibtur,+ tapno iti kasta, kalpasan a naaramidyon ti pagayatan ti Dios,+ awatenyo ti kaitungpalan ti kari.+37 Ta “iti mabiit unayen a kanito,”+ ket “daydiay umay dumtengto ket saan nga agtaktak.”+38 “Ngem daydiay nalintegko agbiagto gapu iti pammati,”+ ken, “no isu agsanud, saan a maragsakan kenkuana ti kararuak.”+39 Ita saan a datayo ti kita nga agsanud nga agturong iti pannakadadael,+ no di ket ti kita nga addaan pammati nga agturong iti pannakataginayon a sibibiag ti kararua.+


text: 8 Kadagidi nga aldaw, idi adda manen maysa a dakkel a bunggoy ket awan ti makanda, inayabanna dagiti adalan ket kinunana kadakuada:+2 “Maasianak+ iti bunggoy, agsipud ta tallo nga aldawen a nagtalinaedda iti dennak ket awan makanda;3 ket no pagawidek ida kadagiti pagtaenganda a mabisbisin, agkapuydanto iti dalan. Ta pudno unay, ti dadduma kadakuada ket naggapu iti adayo.”4 Ngem simmungbat kenkuana dagiti adalanna: “Manipud iti sadino ditoy naiputputong a lugar a ti asinoman mabalinnanto a penneken dagitoy a tattao kadagiti tinapay?”+5 Kaskasdi inimtuodna kadakuada: “Mano a tinapay ti adda kadakayo?” Kinunada: “Pito.”+6 Ket binilinna ti bunggoy nga agdalupisakda iti daga, ket innalana ti pito a tinapay, nagyaman,+ pinispisina ida, ket rinugianna nga ited kadagiti adalanna tapno iserbida, ket inserbida ida iti bunggoy.+7 Addaanda met iti sumagmamano a babassit nga ikan; ket, idi nabendisionanna dagitoy, imbagana met kadakuada nga iserbida dagitoy.+8 Iti kasta nanganda ket napnekda, ket nakaurnongda ti tedda a pispisi, pito a labba ti taraon a napno.+9 Nupay adda idi agarup uppat a ribu a lallaki. Kamaudiananna pinagawidna ida.+10 Ket dagus a limmugan iti barangay agraman dagiti adalanna ket dimteng kadagiti paset ti Dalmanuta.+11 Ditoy rimmuar dagiti Fariseo ket rinugianda ti makisupiat kenkuana, nga agsapsapulda kenkuana iti pagilasinan manipud langit, tapno isu subokenda.+12 Gapuna immasug iti nauneg+ iti espirituna, ket kinunana: “Apay a daytoy a kaputotan agsapul iti pagilasinan? Pudno kunak, Awanto ti pagilasinan a maited iti daytoy a kaputotan.”+13 Gapuna pinanawanna ida, limmugan manen, ket napan idiay ballasiw nga igid ti baybay.14 Ket napasamak, nalipatanda ti mangitugot kadagiti tinapay, ket malaksid iti maymaysa a tinapay awanen ti aniaman kadakuada iti barangay.+15 Ket rinugianna a bilinen ida a silalawag ket kunana: “Pagtalinaedenyo a silulukat dagiti matayo, siputanyo ti lebadura dagiti Fariseo ken ti lebadura ni Herodes.”+16 Gapuna nagririkiarda iti maysa ken maysa gapu ta awananda kadagiti tinapay.+17 Idi madlawna daytoy, kinunana kadakuada: “Apay nga agririkiarkayo maipapan iti kaawan ti tintinapayyo?+ Dikay pay aya maawatan ken matarusan ti kaipapananna? Ngimmelngel aya dagiti pusoyo iti pannakaawat?+18 ‘Nupay addaankay kadagiti mata, dikay kadi makakita; ket nupay addaankay kadagiti lapayag, dikay kadi makangngeg?’+ Ket dikay kadi malagip,19 idi pinispisik ti lima a tinapay+ maipaay iti lima ribu a lallaki, mano a labba a napno kadagiti pispisi ti naurnongyo?” Kinunada kenkuana: “Sangapulo ket dua.”+20 “Idi pinispisik ti pito maipaay iti uppat a ribu a lallaki, mano a labba ti taraon a napno kadagiti pispisi ti naurnongyo?” Ket kinunada kenkuana: “Pito.”+21 Gapuna kinunana kadakuada: “Dikay pay kadi matarusan ti kaipapananna?”+22 Itan dimtengda idiay Betsaida. Ditoy dagiti tattao nangyegda kenkuana iti bulsek a tao, ket nagpakaasida kenkuana a sagidenna.+23 Ket kinibinna ti bulsek a tao, impanna iti ruar ti purok, ket, idi natupraanna+ dagiti matana, impatayna kenkuana dagiti imana ket rinugianna nga imtuoden kenkuana: “Adda kadi aniaman a makitam?”24 Ket ti lalaki timmangwa ket rinugianna a kunaen: “Adda makitkitak a tattao, agsipud ta adda maim-imatangak a kasla kaykayo, ngem agpagnapagnada.”25 Idin impatayna manen dagiti imana kadagiti mata ti lalaki, ket ti lalaki nakakita a silalawag, ket immimbag, ket silalawag a makitkitanan ti isuamin.26 Gapuna pinagawidna, a kunkunana: “Ngem dika sumrek idiay purok.”+27 Ni Jesus ken dagiti adalanna pimmanawda itan nga agturong kadagiti purok ti Cesarea Filipos, ket iti dalan rinugianna a nagsaludsodan dagiti adalanna, a kunkunana kadakuada: “Siasinoak sigun iti panagkuna dagiti tattao?”+28 Kinunada kenkuana: “Ni Juan a Mammautisar,+ ket ti dadduma, ni Elias,+ kaskasdi a ti sabsabali, Maysa kadagiti mammadto.”+29 Ket insangona kadakuada ti saludsod: “Dakayo, nupay kasta, siasinoak iti panagkunayo?” Kas sungbat kinuna kenkuana ni Pedro: “Sika ti Kristo.”+30 Iti kasta siiinget a binilinna ida a saanda nga ibagbaga iti asinoman ti maipapan kenkuana.+31 Kasta met, rinugianna nga insuro ida a ti Anak ti tao masapul nga agpasar iti adu a panagsagaba ket ilaksid dagiti lallakay ken ti panguluen a papadi ken dagiti eskriba ket mapapatay,+ ket bumangon tallo nga aldaw kalpasanna.+32 Pudno unay, buyogen ti kinaprangka isasaona idi dayta. Ngem isu impakni ni Pedro ket rinugianna a binabalaw.+33 Isu timmaliaw, kimmita kadagiti adalanna ket binabalawna ni Pedro, ket kinunana: “Inka iti likudak, Satanas, agsipud ta pampanunotem, saan a ti pampanunot ti Dios, no di ket ti pampanunot ti tattao.”+34 Inayabanna ita ti bunggoy agraman dagiti adalanna ket kinunana kadakuada: “No ti asinoman kayatna ti sumurot kaniak, paglikudanna koma ti bagina ket bagkatenna ti kayona a pagtutuokan ket agtultuloy a surotennak.+35 Ta siasinoman nga agtarigagay a mangisalakan iti kararuana mapukawnanto dayta; ngem siasinoman a makapukaw iti kararuana maigapu kaniak ken iti naimbag a damag maisalakannanto dayta.+36 Pudno unay, ania ti magunggona ti maysa a tao a magun-odna ti intero a lubong ket mapukawna ti kararuana?+37 Ania, a pudpudno, ti ited ti maysa a tao a kasukat ti kararuana?+38 Ta siasinoman a mangibain kaniak ken iti sasaok iti daytoy mannakikamalala ken managbasol a kaputotan, ibainto met ti Anak ti tao+ inton dumteng iti dayag ni Amana agraman dagiti nasantuan nga anghel.”+


text:
BAGUIO CITY – Natnag iti ima dagiti pannakabagi ti linteg ditoy ti maysa a suspetsa iti pannakapapatay ti maysa a polis iti Vigan City idi kanikapat a tawen ti napalabas.
Kinemmeg dagiti operatiba ti Criminal Investigation and Detection Group (CIDG) Cordillera ken Bulacan nga indauluan da SPO3 Ernesto de Gula Jr. ken SPO2 Teofilo Juanata Jr. ni Joel Batuon Arcena, 24, baro, taga-San Julian Norte, Vigan City, Ilocos Sur ngem agnanaed iti Km 4, La Trinidad, Benguet bayat ti pannakisinnarakna iti textmatena a dina ammo a police informant iti 6:30 ti bigat ti Septiembre 6 iti Burnham Park ditoy.
Kinuna ni Senior Supt. Cedrick Train, regional chief ti CIDG iti Cordillera a ni Batuon ti kangrunaan a suspetsa iti pannakapapatay idi 2004 ni SPO Eugenio Feredo iti uneg ti Grandpa’s Inn iti Vigan City.
Kalpasan iti pammapatay, maatap a naglemmeng ti suspetsa iti Km 4, La Trinidad, Benguet.
Karaman ti suspetsa iti lista ti DILG a most wanted persons iti pagilian ket addaan iti patong iti ulona a P140,000 a gunggona, segun ken ni Train.
Naaresto ni Arcena babaen ti warrant of arrest nga inyisio ni Judge Dominador Arquelada ti Vigan Regional Trial Court, Branch 21 gapu iti kaso a murder a naipila maikontra iti suspetsa.
Nangrugi ti surveillance operation ken ni Arcena idi Marso daytoy a tawen kalpasan a nagbalin daytoy a textmate ti maysa a babai nga informant ti CIDG a nagpammarang a baknang a babai a taga-Zambales.
Kinumbinsi ti informant ni Arcena nga agkitada iti panagbakasionna iti Baguio City iti Setiembre 6 tapno adda kaduana nga agpasiar.
Insandi ti CIDG regional office ni PO1 Charito Carandang Leo nga agpammarang a textmate ni Arcena tapno saan a maipasango iti peggad ti informant.
Idi sumangpet ni Arcena iti naitulag a pagsarakanda iti informant iti Burnham, dagus a kinemmeg dagiti operatiba.
Iti pannakaisurat daytoy, naipaiman ni Arcena iti Vigan City police tapno sanguenna ti kaso a murder maikontra kenkuana.#


text:
Panangkarit iti Lawag
simmirip iti regkang ti natidtid a bulo.
inlubbotna ti bagina abut
a tedtedda dagiti bukbok
agpalpallayog ti nagangtan a kingki
a naibitin iti tengnga ti kadaklan.
ti anaraarnat' mangtubngar iti sipnget.
naturay ti rangrangna a mangigup
iti kas kenkuana, awanan gaway
a mangparmek iti ididiaya ti lawag
a mangdadang kenkuana iti agpatnag.
iti kas kenkuana nga agsapsapul iti dengep,
maysa a kinamaag ti sumupiat iti awis dagiti mata
ta dina maitured ti agkukot iti sidong
ti lamiis a kadua dagiti narisangan.
linikmutna ti lawag. inin-inutna ti naglung-ay.
dinanggayanna ti sala ti angin para iti dayaw
ti agrangrang a pagsaingan.
naggaraw ti bagina a kas maysa a tumatayab ti rabii.
ti kas kenkuana nga inyula ti sipnget,
tinaraken ti sipnget
ken immarakup iti kasipngetan.
ita ti gundawayna a makaakal iti pannakaimayeng.
kimmay-ab naminsan, apagdippit
apagdekket ti bagi a kas kabaaw ti lenned.
pinasangbayna ti apagbiit a pigsa
kinaritna ti pudot a yegna iti bagi
pinaiturayanna ti kararua ti lawag
ket nakalipat a ti payak saan a kapada
ti kararua a mangitayab kenkuana
iti disso ti awan patinggana a lawag.
-October 23, 2012
(Naipablaak iti Bannawag, Abril 8, 2013)
(diak kukua ti ladawan)


text:
Search This Blog
- Get link
- Google+
- Other Apps
Labels
Daytoy a libro ti maysa a rinantak iti napasak nga awarding ti Maikatlo a Premio Reynaldo A. Duque iti Literatura Ilokana. Ta apay? Wen, a ta kayatko met a padasen ti pumutar iti daniw nupay idi agdadamoak pay ket isu daytoy ti immuna a nagesmak ngem naguyodak iti sinnuratan ti sarita. Namsek daytoy a libro kadagiti referensia a mabalin nga aramaten iti panagsurat iti pudpudno a daniw. Iti panidna a 293, sigurado nga adu ti mapidutmo. Iti pakauna ti libro ket mailawlawag no Apay nga Adda ti Daniw, ti ispirasion ni Apo Rey Duque no apay a nasuratna daytoy. Iti napasamak a pannakaiyalnagna, dinakamat ti author dagiti pasamak iti nagbaetanda nga agama iti maysa a sardam idi 1988. Ditoy ti nangrugian ti pannakasangalna.


text:
CANDON CITY. Nagtungpal iti taltalon ti maysa nga XRM idi a ti drayber daytoy ket napukawna ti kontrolna bayat nga adaldaliasatda iti national highway a sakupen ti barangay Langlangka 2nd, Candon City, Ilocos Sur.
Dagiti biktima ket da Rene Siguiep, kenni Rogelio Siguiep, 47 anios, agpada a residente iti Calumbaya, Galimuyod, Ilocos Sur.
Iti inisial nga imbestigasion, imanmaneho ni Rene ti XRM nga addaan plaka 6200-AR idi daytoy ti mapapati a naawanan iti kontrol iti manibela agingga a nagtungpal iti taltalon.
Nasugatan dagiti dua ket naitarayda iti ospital para iti panakaagas kadakuada.


text:
VIGAN CITY – Sangapulo ket tallo a nagturpos iti Escuela de los Mataderos ditoy ti manamnama a makapan agtrabaho iti ganggannaet a pagilian, segun iti nangisuro kadakuada.
Kinuna ni Darius Martinez, instructor, nailusot dagiti 13 a nagturpos iti nasao a pagadalan ti interbio para iti panagtrabahoda iti abroad.
Naammuan a nagpirman dagiti 13 iti kontrata ket agsueldoda iti $15 tunggal oras.
Impasdek ti city government ti Escuela de los Mataderos tapno adda pagadalan dagiti residente ditoy iti panagparti iti animal.#
13 nagturpos iti panagparti, agtrabaho iti abroad
VIGAN CITY – Sangapulo ket tallo a nagturpos iti Escuela de los Mataderos ditoy ti manamnama a makapan agtrabaho iti ganggannaet a pagilian, segun iti nangisuro kadakuada.


text:
Pagsasao nga Odoodee
Ti pagsasao nga Odoodee (Ododei) ket ti pagsasao a Trans–Baro a Guinea ti Baro a Guinea, a naisasao kadagiti tanap ti daya ti Karayan Strickland. Daytoy ket tinawtawagan pay iti Tomu, manipud iti igid ti karayan a pakabirukan daytoy, ken Nomad.
Dagiti nagibasaran[urnosen | urnosen ti taudan]
- ^ Odoodee iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Odoodee". Glottolog 2.7. Jena: Instituto para iti Ebolusionario nga Antropolohia ni Max Planck.


text:
Imbatad ni Dr. Tayao iti pannakiuman ti Web In-Action a kaaduan ti respiratory sickness kas iti panateng, uyek ken kanaigna ti gurigor nangruna kadagiti ubbing ti kaaduan a sakit a nataming iti pagagasan. Gubuay daytoy ti kawa a patauden ti panagbaliw ti tiempo ken kanaigna met ti kasasaad ti sanitasion ti maseknan, segun iti Doktora.
Nupay kasta, manamnama met ti panaglaing-da gapu ta adda madadaan nga agas a maited nga usaren dagiti maseknan nga ubbing nataengan ken dadduma pay a nagparikna. # (Web In-Action)


text:
Immanges iti nauneg ni Lyn. Diak nagtimtimek. Inurayko ti sumaruno a balikasna.
“Ita, masaksakiten ni nanang. Ngem saan nga agmaymaysa. Addakami nga agkakabsat a mangaywan kenkuana. Daytoy ti pangipariknaanmi kenkuana nga ipatpategmi. Nga uray bukodmi a ragsak, itedmi kenkuana, isu a nakautanganmi iti agdama a nam-ay a sagsagrapenmi.”
Nabayag a nagulimek. Nasiputak ti panangideppelna ti tammudona iti suli ti matana.
Madamdama, inisemannak ni Lyn. Pinikpikko ti bukotna kas panangipariknak ti panagraemko kenkuana.
“Agyamanak, manong,” insungbatna. “Maragsakannak a nakakita kenka ket iti uray bassit a tiempo, adda tao a nangipalgakak iti agdama a kaririknak.”
“Nagasatkayo ta adda inayo a mangipatpateg kadakayo,” nakunak. “Wen, itan ti panangipakitayo ti pangipategyo kenkuana, ita ta kasapulannakayo iti tiempo a nakapsuten.”
Linamanok ni Lyn. Naraniagen dagiti matana. Diak ammo, ngem nakariknaak iti naisangsangayan a pigsa iti dayta a darikmat.
Nangparaak iti taksi. Nagpaitulodak iti puseg ti siudad. Iti sanguanan ti Sagada Lunch ti dimsaagak.
Naglayonak iti uneg ti panganan. Naranaak ti maysa a kabagian ni baket.
Mabisinak ket dagus a naibbus ti inorderko a taraon. Ngem idi iyawatko ti bayad ti kinnanko, saan nga inawat ti kabagian ni baket.
“Ba’amon, ading, awan met sabsabali kadatayo,” kinuna ti babai a kabagian ni baket.
Nagyamanak ket nakitungtongak kenkuana. Nagpakadaak kalpasanna.
Sinitsitak ti sumungad a taxi. Nagpaitulodak iti BGH.
Awanen dagiti agur-uray iti sirok ti saleng. Awan metten ni Lyn. Nalabit a nagsublin iti siled ni nanangna.
Imbulosko ti nauneg a sennaay. Mabalin a saankamin nga agkita pay ken ni Lyn.
Matmaturog ni baket a nadanonko. Bimmessag iti panangdayas kenkuana ti agpababan nga init.
Ngem saan a nailaksid kaniak ti ik-ikutanna pay laeng a kinalapsat, saguday a nabayag a binirbirokko iti maysa a babai.
Nagsubli iti panunotko ni Lyn. Nairanrana ngata ti panagsarakmi? Wenno maysa a pamuspusan ti Dios tapno pumigsa, bumileg pay ti panangipategko iti kasimpungalak?
Minatmatak manen ni baket. Iti dayta a kanito, nagyamanak iti Dios ta iti tiempo a kasapulak met iti natibtibker a pakinakem ken pigsa, dimteng ni Lyn a kasla maysa a baggak a nangsilnag iti dalanko.
Inaprosak ti rupa ni baket. Iti umuna a gundaway, naasut iti barukongko ti maysa a kararag: Dios a mannakabalin, mamatiak a dimo ipalubos a mapukawko ti babai nga ipatpategko iti biag!
Idi agmulagatak, nakitak a matmatmatannak gayam ni baket.
“Agkarkararagka, lakay? Milagro!” umis-isem a nagkuna. “Nalaingakon. Nasayaaten ti panagriknak.”
Diak nagawidan nga inapungol ni baket, Manong Danny. Kaslaak ubing a nagsangit iti barukongna.
Ngem saan a liday no di ragsak ti nariknak. Agsipud ta ditoy a naamirisko a napatpateg ni baket ngem uray ginumpo a kinabaknang iti lubong.
Ala, ditoyen, Manong Danny, ti gibus ti maysa a pagteng iti biagko, ordinario a pagteng ngem kangayedan a pasamak iti biagko.
Agyamanak unay.
Antonio


text:
Gonzaga, Cagayan
Ti Gonzaga ket maysa a primera klase nga ili iti probinsia ti Cagayan iti Filipinas.
Dagiti baranggay[urnosen | urnosen ti taudan]
Ti ili ti Gonzaga ket nabingbingay a politikal iti 25 a barbaranggay.[2]
- Amunitan
- Batangan
- Baua
- Cabanbanan Norte
- Cabanbanan Sur
- Cabiraoan
- Callao
- Calayan
- Caroan
- Casitan
- Flourishing (Poblacion)
- Ipil
- Isca
- Magrafil
- Minanga
- Rebecca (Nagbabalacan)
- Paradise (Poblacion)
- Pateng
- Progressive (Poblacion)
- San Jose
- Santa Clara
- Santa Cruz
- Santa Maria
- Smart (Poblacion)
- Tapel
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cagayan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Cagayan". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
SANTIAGO, Ilocos Sur – Tallo a mangngalap ti natiliwan iti akto nga agkalkalap babaen ti kompresor iti kabaybayan a sakup ti Barangay Ambucao ditoy nga ili itay lawasna.
Natiliw da Jefie Daproza, Shery Boy Daproza ken Gideon Daproza, agpapada a residente iti Lingsat, Santa Maria, Ilocos Sur babaen ti tawag ni Barangay Captain Ruben Agosto iti polis a nangipakaammuanna iti kaadda dagitoy nga agkalkalap babaen ti compressor iti sakup ti Barangay Ambucao.
Nakumpiska manipud kadakuada ti tallo a waterproof flashlight, 1 a signal light, 1 a bilog, 2 a googles, 1 compressor tanks ken 2 a pana.
Napalubosan met laeng dagiti mangngalap kalpasan a nagbayadda iti multada.
Iti kallabes, adda dagiti matiltiliw nga agkalkalap iti illegal a wagas iti kabaybayan daytoy nga ili ket kaadduanna ti taga-Lingsat, Sta. Maria.#


text:
00.50 ti orasen ngem nakariing nak paylang. Idi kalaman ket mga alas dos nak sa nga naturogen ngamin ket agisisnapchat kami ni kayat ko nga lalaki. Manipod idi dec 29 samet ket aldaw aldaw kami nga ag-isisnapchat. Basta isuna ti mangparparagsak kanyak inaldaw aldaw.
Napam kami gayam jay ili tattay. Gimmatang nak ti jacket ken scarf ko. Kasjay manen ti ginatang ko idi mamindan. Agduduwa nak tattay no gumatang nak manen ti jacket ten ta kagatgatang ko garud idi maminsan ng masayanganak ta maymaysa dajay size kon isu ginatang ko lattan.
Tapos idi nagawid kami inturog ko bassit. Sigen WordPress ta maturog na kon. 😁 Good night.
Larawan 107Published January 3, 2015 by eunyangg
00.50 ti orasen ngem nakariing nak paylang. Idi kalaman ket mga alas dos nak sa nga naturogen ngamin ket agisisnapchat kami ni kayat ko nga lalaki. Manipod idi dec 29 samet ket aldaw aldaw kami nga ag-isisnapchat. Basta isuna ti mangparparagsak kanyak inaldaw aldaw.


text:
VIGAN CITY – Kinuna ni Mayor Eva Marie S. Medina a nairanta nga aldaw dagiti ubbing ti panaglukat ti ‘Buridek’ Children’s Museum.
Kinunana a pinagkurrida ti nagpanunot kadagiti pangparagsak kadagiti ubbing iti daytoy nga aldaw.
Pormal a maluktan inton Septiembre 8 ti Buridek Children’s Museum a naipasdek iti Mira Hills Fil-Spanish Friendship Park ditoy kas paset ti selebrasion ti UNESCO World Heritage Cities Solidarity Day ken ti maika-250 a tawen ti Nueva Segovia ken daytoy a siudad.
Idi Septiembre 7, 1758, naiyalis ti Diocese ti Nueva Segovia manipud Lallo, Cagayan iti Vigan babaen ti royal decree nga impaulog ni Ari Fernando II.
Linaon pay ti dekreto nga agingga nga adda ti diocese ti Nueva Segovia ken nakatakder ti katedral ti Vigan, agtalinaed daytoy a siudad.
Kinuna ti mayora a mayarig iti children’s party ti opening ti nasao a museum a malaksid kadagiti pakpakaut, addanto dagiti cotton candies, popcorns ken dadduma pay a pagaayat dagiti ubbing a kanen a maiwaras kadakuada bayat ti nasao nga okasion.
Naammuan iti mayora a sabsabali a klase ti inbitasion ta maysa a balikutsa a nabungon iti wrapper ti naipalaon.
Kinuna ni Medina a saan a laso ti makartib iti panaglukat ti museo no di mawarwar ti nalagalaga a lastiko babaen ken ni Fr. Isidro Abaño, secretary general ti University of Santo Tomas, ken iti panangbayabay dagiti napili a gifted children. Kangrunaan a sangaili ni Cong. Ronald Singson iti nasao nga okasion a tabunuan pay dagiti opisial ti probinsia, mamayor a kameng ti Metro Vigan Coordinating Council, ken dagiti opisial ti Lallo, Cagayan.
Naipasdek ti nasao a museo babaen ti panagkinnamayyet ti gobierno ti siudad ken ti Center for the Conservation of Cultural Properties and the Environment in the Tropics of the University of Sto.Tomas (UST CCCPET) babaen ken ni Prof. Eric B. Zerrudo kas executive director ti Metropolitan Museum sadiay Manila.
Mabuya iti museo ti miniature ti Calle Crisologo, kalesa, dagiti retrato dagiti prominente a Bigueños, lokal a historia, ken dadduma pay a pakaitantuduan ti kinapateg ti ubing iti maysa a pamilia.
Ubbingto pay ti mangi-tour kadagiti sangaili kalpasan a maluktan ken mabendisionan dagiti tallo a pasdek ti museo, kinuna ni Mayor Medina.#